
የሲቪል ሰርቪስ ተቋማትን አደረጃጀት በየደረጃው ተናባቢና ተመጋጋቢነትን በጠበቀ አግባብ መገንባትና ለአገልግሎት አሰጣጡ ምቹ አድርጎ ማደራጀት ዜጎች በመንግሥት ላይ ያላቸውን እምነት በማሳደግ አገራዊ የልማት አጀንዳዎች ላይ የሚኖራቸውን ተነሳሽነትና ተሳትፎ እንዲጎለብት የማድረግ ሚናው ከፍ ያለ ነው፡፡ አገራዊ እድገትና ሁለንተናዊ ለውጥ ለማምጣት የሚወጡ የተለያዩ ህጎችንና የልማት ዕቅዶችን ለመፈጸም፣ ለዜጎች ፈጣን፣ ጥራት ያላቸውና በቴክኖሎጂ የታገዙ የአሠራር ዘዴዎችን በመዘርጋት ተጠቃሚነታቸውን ማረጋገጥ የሚያስችል ስታንዳርዱን የጠበቀ የሙያ ምድብ፣ ትንተናዊ ይዘት ያለው የስራ ምዘና ስርአትና ተናባቢነቱን የጠበቀ አደረጃጀት ዘርግቶ መተግበርን ይጠይቃል፡፡ ይሁን እንጂ ተቋማት ተናባቢነትና ተመጋጋቢነት በጎደለው መልኩ በመደራጀታቸው የሚሰጡት አገልግሎት በጊዜ፣ በጥራት ተደራሽ አለመሆን፣ የበጀት ብክነትን መፍጠር፣ ለብልሹ አሰራር መጋለጥ እና በተፈለገው ልክ የህዝብ ፍላጎትና የልማት ሥራዎችን ወቅቱ በሚፈልገው የዕድገት ደረጃ እንዳይደርስ ማነቆ ሆኖ ቆይቷል፡፡  
የተቋማት አደረጃጀትና መዋቅር በጎንዮሽና በተዋረድ በሚናበብ አኳኋን በማደራጀት ክልሎች ፣ከተማ አስተዳደሮች፣ ወረዳዎችና ቀበሌዎች የተሳለጠ፣ ውጤታማ እና ተደራሽ አገልግሎት እንዲሰጡ በሚያስችል ሁኔታ የሰው ሀይሉም በትክክለኛ መጠን የተዋቀረ ሰታንዳርዱንና  ተናባቢነትን የጠበቀ የመንግሥት አስተዳደር አደረጃጀት እና የአሠራር ስርዓት መዘርጋት አስፈላጊ ነው፡፡ ስለሆነም በሀገሪቱ በየደረጃው ባሉ ተቋማት የሚፈጠሩ አደረጃጀቶችን የተናበቡ በማድረግ የሀገር ሀብትን ለታለመለት ዓላማ በማዋል ህብረተሰቡን እያጋጠሙት ያሉትን ችግሮችን ለመፍታት፣ በተወሰኑ አካላት ፍላጎት የሚጨመርና የሚቀነስ አደረጃጀት የማይኖራቸው ተቋማትን ለመገንባት የሚያስችል ስርዓት ተዘርግቶለት በየደረጃው ያሉ አስፈጻሚ አካላት በስታንዳርዱ መሰረት ተግባራዊ እንዲያደርጉ ለማድረግ ሚናው ከፍ ያለ ነው፡፡ 
በሀገራችን ሲቪል ሰርቪስ ውስጥ አስተዳደራዊ እና ተቋማዊ አደረጃጀት ቀደም ብሎ የተጀመረ ቢሆንም፣ በተከታታይ በነበሩ ሥርዓተ መንግስታት ወቅት በነበረበት ብቃት ያለው የሰው ኃይል እጥረትና የባለድርሻ አካላት ተሳትፎ ውስንነት ምክንያት ተቀባይነት ከማጣቱ የተነሳ በሚፈለገው ደረጃ ስኬታማ እንዳልነበር በመስኩ ምርምር ያካሄዱ ባለሙያዎች የጥናት ውጤትና አሁን ያለው የአገራችን ነባራዊ ሁኔታ ያመላክታል፡፡ 
በወቅቱ ይታዩ የነበሩ ችገሮችን ለመፍታትና ሥርዓቱን ለማዘመን በተከታታይ በነበሩ መንግስታት ውስጥ የተለያዩ የህግ ማዕቀፎችንና የአሠራር ሥርዓቶችን ለመዘርጋት ጥረት የተደረገ ቢሆንም፣ በሀገራችን የመንግሥት አስተዳደር ተቋማት ከፌደራል እስከ ታችኛው የአስተዳደር እርከን ድረስ የሚመሩበት ስታንዳርዱንና ተናበቢነቱን የጠበቀ የሙያ ምድብና የአደረጃጀት ሥርዓት አለመኖር፣ የሚዘጋጁ ተቋማዊ አደረጃጀቶች አሳማኝ ባልሆነና ስራን መሰረት ባላደረገ አግባብ የሚቀያየሩ መሆን፣ በሥራ ደረጃዎች መካከል ያለው የይዘት ልዩነት የሳሳ መሆን፣ የሥራ መደቦች ዝግጅት እና የሥራ ምዘናና ደረጃ አወሳሰን ስርአት ወጥነት ባለው ስታንዳርድ ላይ የተመሰረተ አለመሆን አሁን ላይ ባሉት ተቋማት ውስጥ እንደ ክፍተት የሚታዩና መስተካከል የሚገባቸው ጉዳዮች ሆነው ተለይተዋል፡፡
የሲቪል ሰርቪስ ቢሮ በክልሉ ሕገ-መንግሥት አንቀጽ 59 ንዑስ አንቀፅ 2 የአስፈጻሚ አካላትን አደረጃጀት የመወሰን ስልጣን ለክልሉ ምክር ቤት የተሰጠ ሲሆን፣ ለተቋማት የሚያስፈልገውን አደረጃጀት የመወሰን ስልጣንና ተግባር በክልሉ የመንግስት ሠራተኞች አዋጅ ቁጥር 208/2017 አንቀጽ 6 ንዑስ አንቀጽ 1 እና 2 ለቢሮው መሰጠቱ ተደንግጓል፡፡ ስለሆነም በዚሁ አዋጅ አንቀጽ 7 በተደነገገው መሰረት የተሰጠውን ስልጣንና ኃላፊነት መሰረት በማድረግ ከክልል እስከ ታችኛው የአስተዳደር እርከን ድረስ ባሉ የመንግሥት አስተዳደር ተቋማት ላይ ተፈፃሚ የሚሆንና በህግ የተሰጣቸውን ተግባርና ኃላፊነት በተናበበ የአሠራር ማዕቀፍ ውስጥ ሆነው እንዲሰሩ የሚያስችል አደረጃጀት መገምገምና ማጽደቅ፣ የሥራ መደቦችን በሙያ ምድብ ለማደራጀት፣ የሥራ ዝርዝር አዘገጃጀትን በአግባቡ ተረድተው ብቃትንና ውጤትን መሰረት ያደረገና ለምዘና ብቁ የሆነ የስራ ዝርዝር በጥራት ቀርፀው እንዲያቀርቡ ለማድረግ እና አላስፈላጊ ምልልሶችን ለመቀነስ በሀገር አቀፍ ደረጃፍተዘጋጀውን ትንተናዊ የሥራ ምዘና ዘዴን በመጠቀም ከተቋማት ተዘጋጅተው የመጡትን ሥራዎች የመጀመሪያ ደረጃ ምዘና በማድረግና ወደ ፌደራል ሲቪል ሰርቪስ ኮሚሽን በመላክ ተገቢውን ደረጃ ማስወሰን አስፈላጊ ሆኖ በመገኘቱ ይህ የትግበራ ማኑዋል ተዘጋጅቷል፡፡

2. [bookmark: _Toc186810477]የማኑዋሉ ተጠቃሚዎች እና የሚፈታቸው ችግሮች 
[bookmark: _Toc186810478]2.1 የማኑዋሉ ተጠቃሚዎች 
የዚህ ማኑዋል ተጠቃሚዎች የክልል መንግሥት መስሪያ ቤቶች፣ የዞን፣ የከተማ መስተዳደር እና የወረዳ መስሪያ ቤቶች ይሆናሉ።
[bookmark: _Toc186810479][bookmark: _GoBack]2.2 ማኑዋሉ የሚፈታቸው ችግሮች 
· ከክልል እስከ ታችኛው የአስተዳደር እርከን ድረስ ስታንዳርዱን የጠበቀ የሙያ ምድብ አደረጃጀት ሥርዓት አለመኖር በሲቪል ሰርቪሱ ውስጥ የሚታዩ ችግሮች ሲሆኑ፣ በዚህ ማኑዋል የሙያ ምድብ አደረጃጀት ዝርዝር አሰራርን በመዘርጋት እና ለአፈጻጸም ቀላል የሆኑ የአሰራር ቅደም ተከተሎችን በማዘጋጀትና ለተግባራዊነታቸው ቀጣይነት ያለው ክትትል በማድረግ ችግሮች እንዲፈቱ ይደረጋል፣
· ከክልል እስከ ታችኛው የአስተዳደር እርከን ያለው የመንግሥት አስተዳደር አደረጃጀት የአካባቢውን ነባራዊ ሁኔታ ባገናዘበ መልኩ የተዘጋጁ መስፈርቶችን መሰረት ባደረገ አግባብ አለመደራጀት የሚታዩ ችግሮች ሲሆኑ፣ በዚህ ማኑዋል የተለያዩ የአስተዳደር እርከኖችን ነባራዊ ሁኔታ ያገናዘበ፣ የማያሻሙና  ምክንታዊ የሆኑ የፍረጃ መስፈርቶችን በማዘጋጀት ለትክክለኛ ሀገረ መንግሥት ግንባታ መሰረት እንዲጣል የሚያደርግ አሰራር ይዘረጋል፣
· ከክልል እስከ ታችኛው የአስተዳደር እርከን ያለው የተቋማት አደረጃጀት የተናበበና የተረጋጋ አለመሆን በክልሉ ውስጥ ዝብርቅርቅ ያለ አሰራር እንዲኖር ያደረገ ሲሆን፣ ይህን ችግር ለመፍታት ከክልል እስከ ታችኛው የአስተዳደር እርከን ተዋረዱን በጠበቀ መልኩ በተናበበ፣ በተረጋጋና በተሰናሰነ አግባብ እንዲደራጁና ለክልሉ ግብ ስኬት አስተዋጽኦ ማድረግ በሚችሉበት አግባብ እንዲገኙ ማድረግ የሚያስችል ስታንዳርድና መስፈርት በማዘጋጀት ተግባራዊ ይደረጋል፣
· በሥራ ደረጃዎች መካከል ያለው የይዘት ልዩነት የሳሳ መሆን፣ የሥራ መደቦች ተዋረድ ዝግጅት በስታንዳርድ መሠረት አለመከናወን የሚታዩ ችግሮች ሲሆኑ፣ በዚህ ማኑዋል ውስጥ በስራ ደረጃዎች መካከል መኖር የሚገባውን ልዩነት የሚያሳይ ወጥነት ያለው፣ የይዘት ወይም የተግባርና ኃላፊነት ልዩነት ተመዝኖ የደረጃ ልዩነት ማምጣት በሚችልበት አግባብ እንዴትና በምን ሁኔታ መዘጋጀት እንዳለበት ሊመራ የሚችል ስታንዳርድ ላይ የተመሰረተ ልዩነት መፍጠሪያ መንገድ ማዘጋጀትና ተግባራዊ ማድረግ የሚያስችል አሰራር ይዘረጋል፣
· ተፈላጊ ችሎታ እና ሙያ አለመጣጣም እና ማጣጣም የሚያስችል ሥርዓት አለመኖር የሚታዩ ችግሮች ሲሆኑ፣ በዚህ ማኑዋል ውስጥ ሙያን ከሚፈልገው ብቃት ጋር የተናበበ ማድረግ የሚያስችል ተፈላጊ ችሎታ እንዲኖር ማድረግ የሚያስችል አሰራር ተግባራዊ ይደረጋል፣
· ብቁና ጥራት ያለው አገልግሎት መስጠት የሚያስችል የተቋማት አደረጃጀትና መዋቅር ስለመዘጋጀቱ፣ ትክክለኛ እና ለሥራው የሚያስፈልገው የሰው ኃይል መጠንም ሆነ ዓይነት ስለመሆኑ ማረጋገጥ የሚያስችል ስታንዳርድ አለመኖር የሚታዩ ችግሮች ሲሆኑ፣ ተቋማት የተሰጣቸውን ተግባርና ሃላፊነት መሰረት አድርገው ስራቸውን እንዲያደራጁ እና ሥራው በሚያስፈልገው የሥራ መደብ ብዛት እና ዓይነት ትክክለኛነት የሚረጋገጥበት ስታንዳርድ ማዘጋጀት ይሆናል፣
· ከክልል እስከ ታችኛው የአስተዳደር እርከን ተቋማዊ አደረጃጀት የአደረጃጀት ዝግጅት መርሆችን የተከተሉ አለመሆንና በዝግጅት ወቅት ባለድርሻ አካላትን አለማሳተፍ ለሚዘጋጀው ተቋማዊ አደረጃጀት ውጤታማነት ተግዳሮቶች ሲሆኑ በዚህ ማኑዋል ውስጥ ይህን ማሻሻል የሚያስችል መርህን የተከተለና አሳታፊ አሰራር ይዘረጋል፣
· ሀገር አቀፋዊ ስታንዳርዱን የጠበቀ የሙያ ምድብ ስርዓት ባለመዘርጋቱ ብቁ፣ ተወዳዳሪና ቀጣይነት ያለው ሲቪል ሰርቪስ መፍጠር አለመቻል በሲቪል ሰርቪሱ ውስጥ የታዩ ችግሮች ሲሆኑ፣ በዚህ አሰራር ማኑዋል ሀገር አቀፍ ስታንዳርድን የጠበቀ የሙያ ምድብ  በአግባቡ የሚተገበርበት አሰራር ይፈጠራል፣
· በሲቪል ሰርቪሱ ውስጥ ተናባቢነቱን የጠበቀ የሙያ ምድብ ኮድ አለመዘጋጀት፣ ዲጂታላይዝ የሆነ እና ሀገር አቀፋዊ ስታንዳርዱን የጠበቀ የሙያ ምድብ እና ወጥ የሆነ የስራ ምዘና ስርዓት አለመተግበር የሚታዩ ችግሮች ሲሆኑ፣ በዚህ የአሰራር ማንዋል ይህንን ችግር መፍታት የሚያስችል ዝርዝር የአሰራር ሰርዓትና ቅድም ተከል ይዘረጋል፡፡  

3. [bookmark: _Toc186810480]የሙያ ምድብ፣ የመንግሥት አስተዳደር አደረጃጀት እና ተቋማዊ አደረጃጀት ተግባራት ትስስር ማዕቀፍ (Frame work)

[bookmark: _Toc186558213][bookmark: _Toc186785808]አደረጃጀቱን ማጽደቅና ለተቋሙ መላክ
(8)
የሥራ ምዘና ማከናወንና ፌደራል ልኮ ማፀደቅ
(6)
የተቋሙን አደረጃጀት ማዘጋጀት
(7)
የሙያ ምድቡን መሰረት ያደረገ የሥራ ዝርዝር መግለጫ ማዘጋጀት
(5)
በእያንዳንዱ የአስተዳደር እርከን የሚከናወኑ ተግባራትን መለየት
(3)
የሙያ ምድብ ዝግጅት
(1)
የመንግሥት አስተዳደር መዋቅር ዝግጅት 
(2)
በእያንዳንዱ የአስተዳደር እርከን የሚገኙ ተቋማትን መለየት
(4)





[bookmark: _Toc179719691][bookmark: _Toc180102846][bookmark: _Toc180139577][bookmark: _Toc180139623][bookmark: _Toc181177814][bookmark: _Toc186558214][bookmark: _Toc186785809][bookmark: _Toc186798387][bookmark: _Toc186810421][bookmark: _Toc186810481]	የሙያ ምድብን መሠረት ያደረገ አስተዳደራዊና   ተቋማዊ አደረጃጀት


	











4. የሙያ ምድብ አዘገጃጀትና አደረጃጀት  
4.1. [bookmark: _Toc186810483]የሙያ ምድብ ምንነት
የሙያ ምድብ ማለት በስራ፣ በክህሎት እና በሃላፊነት ተመሳሳይነት ላይ የተመሰረቱ ስራዎችን የማደራጀት ስልታዊ ዘዴ ነው። የሙያ ምድብ ማደራጀት ዋናው ዓላማ ለስታቲስቲክስ ትንተና፣ ለሰው ሀብት ሥራ አመራር ሥራዎች እና ለሥራ ገበያ ምርምር የሥራ መግለጫዎችን ደረጃውን የጠበቀ ማዕቀፍ እንዲኖር ማድረግ ሲሆን፣ የዩናይትድ ስቴትስ  የሙያ ምደብ (SOC) ወይም ዓለም አቀፍ የሥራ ደረጃ ምደብ (ISCO) የሚሉት ሥርዓቶች የሙያ ምድብ አደረጃጀት ምሳሌዎች ናቸው። 
በመሆኑም የሙያ ምድብ በተግባሮች፣ ኃላፊነቶች እና ችሎታዎች ተመሳሳይነት ላይ ተመስርተው ሥራዎችን የሚከፋፍሉ የተዋቀሩ ተዋረዶች ሲኖሩት እነዚህም ዓብይ ሙያዎች (Major Group)፣ ንኡስ አብይ ሙያዎች (Sub-Major Group)፣ ክፍለ ስራ (Minor Group)፣ አሀድ (Unit Group) እና የስራ መደብ (Job Title) የሚሉት ሲሆኑ፣ የተለያዩ አገሮች  የራሳቸው ስሪቶች ወይም የሙያ ምድብ ሥርዓት ማስተካከያ ሊኖራቸው ይችላል።
4.2. [bookmark: _Toc186810484]የሙያ ምድብ ጠቀሜታ
ሙያዎችን በሙያ ምድብ ማደራጀት የሚከተሉት ጠቀሜታዎች ይኖሩታል፡-
· ሀገር አቀፍ ደረጃቸውን የጠበቀ ክልላዊ የሥራ መዝገብ (job dictionary) ለማዘጋጀት፣
· የሲቪል ሰርቪስ የሰው ሀብት ዘርፉ እንደ ሀገር ለማክሮ ኢኮኖሚ እድገት ከሚኖረው አስተዋጽኦ አንጻር ተጨባጭ የመረጃ ምንጭ እንዲኖር ለማድረግ፣
· ብቃትን መሰረት ያደረገ ቅጥር፣ እድገትና ዝውውር ለማከናወን፣
· የአመራር ቋት ለመፍጠር፣
· ውጤታማ የስልጠና ፕሮግራሞች ለመዘርጋት፣
· የተሟላ የጥቅማጥቅም፣ የክፍያና የማትጊያ ስርዓት ለመዘርጋት፣
· የሲቪል ሰርቪስ አሠራርን ለማዘመን፣
· የሚፈለጉ ሙያዎችን በቀላሉ ለማግኘት፣
· የሥራዎችን የእድገት አቅጣጫ ለማመላከትና ዝግጁነትን ለመፍጠር፣
· ውጤታማ የሆኑ የሰው ኃብት አስተዳደር ህጎችን፣ ደንቦችንና መመሪያዎችን ለመተግበር፣
· የሥራ ዝርዝርን፣ ደረጃን እና ተፈላጊ ችሎታዎችን በቀላሉ ለማግኘት፣
· በክልል ደረጃ ተናባቢነትን የጠበቀ የመንግሥት መሥሪያ ቤት አደረጃጀት ለማዘጋጀት፣ የሥራ መደብ ምዘናና ደረጃ መወሰን የሚያስችል መስፈርት ለማዘጋጀ ጠቀሜታዎች ይኖሩታል፡፡
[bookmark: _Toc186810485]4.3 የሙያ ምድብ አደረጃጀት አዘገጃጀት
ሙያዎችን በሙያ ምድብ መመደብ  ወጥነት፣ ግልጽነት እና አጠቃላይነትን የሚያረጋግጥ ስልታዊ ዘዴን ይከተላል። በመሆኑም በዝግጅት ወቅት የአገልግሎት ስነ-ምድብ (service Taxonomy) መሰረት በማድረግ የሚዘጋጅ ይሆናል፡፡  የአገልግሎት ስነ-ምድብ ሰፋ ያለ ፅንሰ-ሀሳብ ሲሆን፣ አገልግሎትን በጋራ ባህሪያት ወይም ግንኙነቶች ላይ በመመስረት ወደ የተዋቀረ ስርዓት ማደራጀት ነው። የሙያ ምድብ እና የአገልግሎት ስነ-ምድብን ለማደራጀት ተዋረዳዊ አደረጃጀት መከተልን የሚጠይቅ ሲሆን፣ ሙያዎችን በሙያ ምድብ ለማደራጀት የሚከተሉት  ሂደቶች  ይኖሩታል፡-
[bookmark: _Toc186810486]4.3.1 የሙያ ምደባ ዓላማ እና ወሰንን መግለጽ
የሙያ ምድቡ ለምን እንደሚያስፈልግ (ለምሳሌ፣ የሥራ ገበያ ትንተና፣ የሰው ኃይል ልማት፣ ፖሊሲ ማውጣት)፣ ተግባራዊነቱ እስከምን ድረስ ነው የሚለውን ማለትም አገራዊ፣ ክልላዊ ወይም ተቋማዊ እንደሚሆን እና የትኞቹን ዘርፎች እንደሚሸፍን መወሰን ይኖርበታል። 
[bookmark: _Toc186810487]4.3.2 የሙያ ምደባ መስፈርቶችን ማዘጋጀት
የሙያ ምድብ አደረጃጀት በየደረጃው ለማስቀመጥና ለማደራጀት መስፈርቶችን መጠቀም ይኖርብናል፡፡ በዚህ መሰረት የተለያዩ የማደራጃ መስፈርቶች ሲኖሩ እነዚህን መስፈርቶች በየራሳቸው ወይም በመቀላቀል በመጠቀም ሙያዎችን በአምስቱ ተዋረዶች ማደራጀት ይቻላል፣
       ሀ. የተግባር ተመሳሳይነት፡- ተመሳሳይ ተግባራትን፣ ኃላፊነቶችን እና ክህሎቶችን የሚጋሩ ስራዎችን በመለየት ሙያዎችን ለማደራጀት እንደመስፈርት የምንጠቀምበት ዘዴ ነው። 
       ለ. የክህሎት ደረጃ፡- የሚፈለገውን ትምህርት፣ ስልጠና እና ልምድ በመለየት ሙያዎችን ለማደራጀት እንደመስፈርት የምንጠቀምበት ዘዴ ነው።
       ሐ. በሥራ ዘርፍ፡- ሥራዎች ባሉበት የሥራ ዘርፍ ላይ የተመሰረቱ በማድረግ ማደራጀት ይቻላል (ለምሳሌ፣ የጤና አጠባበቅ፣ ቴክኖሎጂ፣ ትምህርት)።
       መ. በተግባራት፡- በስራው ዋና ተግባር መሠረት በማድረግ የማደራጀት ዘዴ ነው (ለምሳሌ፣ አስተዳደር፣ ቴክኒካል ስራ፣ የደንበኞች አገልግሎት) ላይ በመመስረት መመደብ ይቻላል።

[bookmark: _Toc186810488]4.3.3 የሙያ ምድብ ልየታ
ሀ) ዐቢይ ሙያዎች (Major Group) መለየት
በሀገር አቀፍ ደረጃ ስራዎችን በሙያ ምድባ መስፈርት መሠረት ከተደራጁ በኃላ የሙያ ምደባው በዝርዝር ምድቦች በማከፋፈል ዓብይ ሙያዎች ተዋረድ እንዲኖራቸው አድርጎ ማዘጋጅት ያስፈልጋል፡፡ የዓብይ ሙያዎች ተዋረድ ሲዘጋጅ የክልላችንን ነባራዊ ሁኔታን ግምት ውስጥ በማስገባት ሀገር አቀፍ ስታንዳርድ እንዲኖር ተዋራዳዊ፣ ወደ ጎን፣ ወደ ታች እና ድብልቅ አደረጃጀትን ታሳቢ አድርጎ መዘጋጀት ይኖርበታል፡፡
ለምሳሌ፡- 
· በስራው ተመሳሳይነት ለተደራጀ "የማህበራዊ ደህንነት ሙያዎች"፣ "የግብርና ሙያዎች"
· በሙያ አይነትና በሚፈልገው ክህሎት ለተደራጀ "አስተዳዳሪዎች"፣ "ባለሙያዎች"፣ "ቴክኒሻኖች"
ለ) ንዑስ ዐቢይ ሙያዎችን (Sub-Major Group) መለየት
ሙያዎች ዓብይ ሙያዎችን ታሳቢ በማድረግ ከተራጁ በኋላ በሙያ ምድብ አደረጃጀት መስፈርት መሠረት ንዑስ ዓብይ ሙያዎችን መለየት ያስፈልጋል። 
ለምሳሌ.፡- 
· በስራው ተመሳሳይነት ለተደራጀ በግብርና ሙያዎች ስር የግብርና ልማት ሥራዎች
· በሙያ አይነትና በሚፈልገው ክህሎት ለተደራጀ፡- በ"ባለሙያዎች" ስር እንደ "የጤና ባለሙያዎች" ወይም "ኢንጂነሪንግ ባለሙያዎች" ያሉ ንዑስ ዐቢይ ቡድኖችን ይፈጠራሉ።
ሐ) ክፍለ ስራን (Minor Group) መለየት
በንዑስ ዐቢይ ሙያዎች ሥር የተዘረዘሩ ዝርዝር ስራዎችን በሙያ ምደባ መስፈርት መሠረት በማደራጀት  የስራ ሚናዎችን በሚይዙ ጥቃቅን ሙያዎች ማዘጋጀት ያስፈልጋል።

ለምሳሌ.፡- 
· በስራው ተመሳሳይነት ለተደራጀ በግብርና ልማት ሥራዎች ስር የቡናና ሻይ እና የቅመማ ቅመም ልማት ሥራዎች
· በሙያ አይነትና በሚፈልገው ክህሎት ለተደራጀ፡-በ"ጤና ባለሙያዎች" ውስጥ እንደ "የህክምና ዶክተሮች" እና "ነርሶች" ያሉ ጥቃቅን ቡድኖችን ያካትታሉ።
መ) አሀድን (Unit Group) መለየት
በሙያ ምድብ አደረጃጀት የአሀድ ተዋረድን ለመለየት በክፍለ ሥራ ስር በጥቃቅን ሙያዎች ውስጥ የተወሰኑ ሥራዎችን የሚዘረዝሩ ሙያዎች ይለያል።

ለምሳሌ.፡-
· በስራው ተመሳሳይነት ለተደራጀ በቡናና ሻይ እና የቅመማ ቅመም ልማት ሥራዎች ስር የቡናና ሻይ ልማት ሥራዎች 
· በሙያ አይነትና በሚፈልገው ክህሎት ለተደራጀ፡- በ"ነርሶች" ስር እንደ "የተመዘገቡ ነርሶች" እና "ፈቃድ ያላቸው ተግባራዊ ነርሶች" ያሉ ክፍል ቡድኖችን ይቋቋማል።
ሠ) የሥራ መደብ (Job Title) መለየት
የስራ መደብ ለመለየት በአሀድ ሥር የአሀዱን አይነትና ባህርይ የሚገልጽና የሚያንፀባርቁ  ስራዎች መሆን ይኖርባቸዋል።
ለምሳሌ.፡-
· በስራው ተመሳሳይነት ለተደራጀ የቡናና ሻይ ልማት ሥራዎች ስር የቡና ልማት ባለሙያ III፣ የቡና ልማት ባለሙያ IV፣የሻይ ልማት ባለሙያ III እና የሻይ ልማት ባለሙያ IV
· በሙያ አይነትና በሚፈልገው ክህሎት ለተደራጀ፡-እንደ "የህፃናት ነርስ"፣ "የአደጋ ጊዜ ክፍል ነርስ" ወዘተ ያሉ ርዕሶች።





ሰንጠረዥ 1፡- የሙያ ምድብ አደረጃጀት ማሳያ
	ደረጃዎች
	ማብራሪያ
	ምሳሌያዊ የሙያ ምደብ

	ዓብይ ሙያ
	በሀገር አቀፍ ደረጃ ተለይተው የተዘጋጁ የሥራ ምድቦች፣ የግብርና ስራዎች፣
	አስተዳዳሪዎች፣ ባለሙያዎች፣

	ንዑስ ዓብይ ሙያ
	ተቋማት ዓብይ ሙያን ታሳቢ ተደርጎ የየራራሳቸው ንዑስ አብይ የስራ ሙያ ያዘጋጃሉ፣ የግብርና ልማት ሥራዎች
	ኢንጂነሪንግ ባለሙያዎች

	ክፍለ ስራ ሙያ
	የንዑስ ዓብይ ዋና ዋና የክፍለ ስራ ሙያዎች ናቸው፤ የቡናና ሻይ እና የቅመማ ቅመም ልማት ሥራዎች
	ግብርና ባለሙያ

	አሃድ ሙያ
	የቡናና ሻይ ልማት ሥራዎች
	የቡናና ሻይ ግብርና ባለሙያ

	የሥራ ተዋረድ
	የቡና ልማት ስራዎች
	የቡና ልማት ባለሙያ III



[bookmark: _Toc186810489]4.3.4 ባለድርሻ አካላትን ማሳተፍ
የሙያ ምድብ አደረጃጀቱ ተዘጋጅቶ ከተጠናቀቀ በኋላ ትክክለኛነቱን እና ተገቢነቱን ለማረጋገጥ የተቋማት ባለሙያዎችን፣ ኃላፊዎችን እና ሰራተኞችን  በማሳተፍ የባለድርሻ አካላት ግብዓት የሚሰበሰብ ይሆናል፡፡

[bookmark: _Toc186810490]4.3.5 የሙያ ምድብ ኮድ መስጠት 
  ሀ/ የመለያ ኮድ አሰጣጥ
የሙያ መለያ ኮድ ማለት አንድ ሙያ ከሌላው የሚለይበት ወይም ሥራዎች የተሰባሰቡበት ቦታ መለያ ቁጥር ነው፡፡ በዚህ ሰነድ ውስጥ ሙያዎች በሙሉ ተለይተው የሚታወቁበት ባለስምንት አሀዝ ኮድ ይዘው የተመላከቱ ሲሆን፣ ከስምንቱ አሀዞች መካከል፡-
· የመጀመሪያዎቹ ሁለቱ አሀዞች ዐቢይ ሙያዎችን
· ሶስተኛና አራተኛ አሀዞች ንኡስ ዐቢይ ሙያዎችን
· አምስተኛው አንድ አሀዝ ክፍለ ሥራ ሙያዎችን
· ስድስተኛው አንድ አሀዝ አሃድ ሥራዎችን እና
· የመጨረሻዎቹ ሁለት አሀዞች ደግሞ የሥራ ተዋረድን ያመለክታል፡፡ 
የኮድ አሰጣጥን በተመለከተ የሂሣብ ሠራተኛ የሥራ መደብን እንደምሳሌ ወስደን ብንመለከት፡-
 ዐቢይ ሙያዎች            የፕላን፣ ገቢና የፋይናንስ አስተዳደር ሙያዎች
            02            
 ንኡስ ዐቢይ ሙያዎች       የፋይናንስ በጀትና የዕቅድ ዝግጅት ሥራዎች
               0211    
       
ክፍለ ሥራ ሙያዎች         የፋይናንስ ሥራዎች
              02111

አሃድ ሥራዎች 	        የሒሳብ ሥራዎች
           021111  
          
   የሥራ ተዋረድ  		   
          02111101          ሂሳብ ሠራተኛ I
          02111102           ሂሳብ ሠራተኛ II
          02111103          ሂሳብ ሠራተኛ III
         ለ/ በስምንቱ ዲጅት ውስጥ የእያንዳንዱ የሙያ ምድብ መለያ ኮድ አደረጃጀት 
· ዐቢይ ሙያዎች ………………….………………….  02
· ንኡስ ዐቢይ ሙያዎች ….………………..…………  02 11
· ክፍለ ሥራ ሙያዎች .………………………………  02 11 1
· አሃድ ሥራዎች …………………………….…..…… 02 11 1 1   
· የሥራ ተዋረድ  ……………………………..……… 02 11 1 1 11
በአንድ ክፍለ ሥራ ንኡስ ዐቢይ ሙያዎች ውስጥ ሁለትና በላይ አራት አሃድ ሥራዎች ሲኖሩ የሥራ ተዋረዶችን ለመለየት የስድስተኛ፣ የሰባተኛ እና ስምንተኛው አሀዝ ኮድ እንደሚከተለው ያገለግላል፡-
  02021101          02021111          02021121             
  የፋይናንሻል          የፋይናንሻል ኦዲት    የፋይናንሻል ኦዲት            
  ኦዲተር             ቡድን መሪ           ዳይሬክተር
  02021201          02021211          02021221             
  የክዋኔ             የክዋኔ ኦዲት         የክዋኔ ኦዲት            
  ኦዲተር             ቡድን መሪ           ዳይሬክተር

4.4. [bookmark: _Toc359939949][bookmark: _Toc359940291][bookmark: _Toc186810491]የሲቪል ሰርቪስ ሥራዎች የሙያ ምድብ  አደረጃጀት
የሲቪል ሰርቪስ ሥራዎች የሙያ ምድብ ከሚደራጅበት ዘዴ አንዱ የሆነውን የተግባር ተመሳሳይነት ዘዴን በመከተል በአምስት ተዋረድ እነሱም በዐቢይ ሙያዎች፣ በንኡስ ዐቢይ ሙያዎች፣ በክፍለ ሥራ ሙያዎች፣ በአሃድ ሙያዎች እና በሥራ መደብ በማደራጀት በ15 ዐቢይ ሙያዎች ተዘጋጅቷል፡፡ በዚህ መሠረት የሲቪል ሰርቪስ ሥራዎች የሙያ ምድብ ዐቢይ ሙያዎች ትርጓሜ እንደሚከተለው ቀርቧል፡፡

01.  የመንግሥት አገልግሎትና አስተዳደር ሙያዎች
ይህ ዐቢይ ሙያ የሰው ኃይል አስተዳደር፣ ዕቅድና ልማት ሥራዎች፣ አደረጃጀትና የሥራ ምዘና ብቃት ማጎልበት ሥራዎች፣ የአፈጻጸም ክትትልና ድጋፍ ሥራዎች፣ የተቋማዊ ለውጥና የማማከር ሥራዎች፣ የመሠረታዊ አገልግሎት ሥራዎች፣ አስተዳደር ፍርድ ቤት ሥራዎች የመምራት ወይም ጥናት የማካሄድ ወይም ሙያዊ ድጋፍ የመስጠት ሥራዎች የማከናወን ኃላፊነት ያለባቸው ሥራዎችን ያካትታል፡፡ 
02.  የፕላን፣ ገቢና የፋይናንስ አስተዳደር ሙያዎች
ይህ ዐቢይ ሙያ የፕላን ትግበራ፣ ክትትል እና የኢኮኖሚ ጉዳይ ሥራዎች፣ የፋይናንስ በጀትና የዕቅድ ዝግጀት ሥራዎችን፣ የፋይናንስ ግብይት ሥራዎች፣ ኦዲት የማድረግ ሥራዎችን፣ የግዥና ሎጀስቲክስ፣ የንብረት አስተዳደር ማጣራትና ማስወገድ ሥራዎችን፣ የፕሮግራምና ፕሮጀክት ዝግጅትና ሀብት ማሰባሰብ ሥራዎችን እንዲሁም የገቢና የጉምሩክ አፈጻጸም ሥራዎች የመምራት የማማከር፣ የመቆጣጠር ወይም ጥናት የማካሄድ ወይም ቴክኒካል የሆኑ የድጋፍ ሥራዎች የማከናወን ኃላፊነት ያለባቸው ሥራዎችን ያካትታል፡፡
03.  የሕግና የፍትህ ሙያዎች
ይህ ዐቢይ ሙያ የሕግ ሥራዎች፣ ውሎችን የማዘጋጀትና የማስፈጸም ሥራዎች፣ የህግ አተገባበርና ክትትል ሥራዎችን፣ የሰነድ ምርመራና ማረጋገጥ ሥራዎች፣ የፍትህ ሥርዓት ማሻሻያ እንዲሁም ጥናት፣ ምርምርና የማማከርና ሥርፀት ሥራዎችን የመምራት፣ የማማከር፣ የመቆጣጠር፣ ጥናት የማካሄድ ወይም ቴክኒካል የሆኑ የድጋፍ ሥራዎች የማከናወን ኃላፊነት ያለባቸው ሥራዎችን ያካትታል፡፡
04.  የንግድና የኢንዱስትሪ ልማት ሙያዎች
ይህ ዐቢይ ሙያ የንግድና ማስፋፋት ሥራዎችን፣ የኢንቨስትመንት ልማት ክትትልና ድጋፍ ሥራዎችን፣ የገበያ ጥናት  ምርምርና  ፕሮሞሽን ሥራዎችን፣ የኢንዱስትሪ ልማት፣ የቴክኖሎጂ ሽግግርና የማኑፋክቸሪንግ ሥራዎችን የመምራት፣ የማማከር፣ የመቆጣጠር፣ የማስተዳደር ወይም ጥናት የማካሔድ ወይም ሙያዊ ድጋፍ የመስጠት ሥራዎች የማከናወን ኃላፊነት ያለባቸው ሥራዎችን ያካትታል፡፡
05. የማህበራዊ ደህንነት ሙያዎች
ይህ ዐቢይ ሙያ የማህበራዊ ጉዳይ ሥራዎችን የሴቶች፣የህጻናት ወጣቶች እና የማህበራዊ ጉዳይ፣ ሕገ-ወጥ የሰዎች ዝውውር መከላከል፣ የህጻናት መብትና ጥበቃ፣ ወጣቶችን የማብቃትና ብሔራዊና የበጎ ፈቃድ አገልግሎት ማስፋፊያ፣ የአረጋዊያን እና የቤተሰብ ጉዳይ፣ አካል ጉዳተኞች መብት ጥበቃ፣ የህብረተሰብ ተሳትፎና የማህበረሰብ፣ ልማታዊ ሴፍቲኔት፣ የቤተሰብ ኑሮ ማሻሻያና የሥራ ዕድል  የግጭትና የሰላም ግንባታ፣ የዓለም አቀፍ ግንኙነት፣ የአደጋ ስጋት እና ቅድመ ማስጠንቀቂያ ሥራዎች፣ የሎጂስቲክስና ትራንስፖርት ኦፕሬሽን፣ የክምችት ስታንዳርድና ጥራት ቁጥጥር ሥራዎች የመምራት፣ የማማከር፣ የመቆጣጠር፣ የማስተዳደር ወይም ጥናት የማካሔድ ወይም ሙያዊ ድጋፍ የመስጠት ሥራዎች የማከናወን ኃላፊነት ያለባቸው ሥራዎችን ያካትታል፡፡
06. የትምህርት አገልግሎት ሙያዎች
ይህ ዐቢይ ሙያ የትምህርት፣ የሥልጠናና ሥርዓተ ትምህርት ማበልፀጊያ ሥራዎችን፣ የትምህርት አመራርና የመምህርነት ሥራዎችን፣ የትምህርት ተቋማትና የአጠቃላይ ትምህርት አሰጣጥ ክትትልና ቁጥጥር ሥራዎችን እና አገር አቀፍ ፈተና ዝግጅት፣ አስተዳደርና ምደባ ሥራዎችን የመምራት፣ የማማከር፣ የመቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ መስጠት ሥራዎች የማከናወን ኃላፊነት ያለባቸው ሥራዎችን ያካትታል፡፡
07. የምህንድስና እና የአርክቴክቸር ሙያዎች
ይህ ዐቢይ ሙያ የቅየሳ፣ የህንጻ ግንባታ፣ የከተማ ፕላን የምህንድስና ሥራዎች፣ የኮንስትራክሽን ዲዛይን ዝግጅት፣ አስተዳደርና ክትትልና ቁጥጥር ሥራዎች፣ የመሬት አጠቃቀምና ልማት ሥራዎች፣ የመንገድ የተቀናጀ መሠረተ ልማት ምህንድስና ሥራዎች፣ የኢንዱስትሪ ምህንድስና ሥራዎችን የመምራት፣ የማማከር፣ የመቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ መስጠት ሥራዎች የማከናወን ኃላፊነት ያለባቸው ሥራዎችን ያካትታል፡፡                                                                      
08.  የውሀና የመስኖ የቴክኖሎጂ ሙያዎች
ይህ ዐቢይ ሙያ የውሀና የመስኖ ምህንድስና ሥራዎችን፣ የከርሰ ምድር ውሃ ሀብት ሥራዎችን፣ የተፋሰስ ልማት ሥራዎችን፣ የአማራጭ ኃይል ቴክኖሎጂ ሥራዎችን እንዲሁም የአየር ንብረት ጠባይ ትንበያ ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡
09.  የግብርና ሙያዎች
ይህ ዐቢይ ሙያ የግብርና ልማት ሥራዎችን፣ የግብርና ኢንቨስትመንትና የእርሻ መሬት አጠቃቀም ሥራዎች፣ የግብርና ግብዓት እና ሜካናይዜሽን ሥራዎችን፣ የግብርናና የብዝሃ ህይወት ጥናትና ምርምር ሥራዎችን፣ የደን የተፈጥሮ ሀብት ልማት ሥራዎችን፣ የአካባቢና ተፈጥሮ ሀብት እና የሥርዓተ-ምህዳር አጠቃቀምና ደህንነት ሥራዎችን ማህበራት አደረጃጀት፣ የሥራ ዕድል ፈጠራ ሥራዎችን፣ እንስሳት ሀብት አጠባበቅ፣ መኖ ልማትና ተረፈ ምርት ዝግጅት ሥራዎች የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡ 
010.  የጤና አገልግሎት ሙያዎች
ይህ ዐቢይ ሙያ ህክምና የመስጠት፣ የአካባቢ ጤና አጠባበቅ፣ የመድሐኒትና የህክምና መሣሪያዎች ዝግጅትና ሥርጭት፣ የጤና ተቋማትና ባለሙያዎች ምዝገባ፣ የፈቃድ ቁጥጥር፣ ስታንዳርድ ዝግጅት፣ የመድሐኒት ምርመራና ቁጥጥር፣ የመድሐኒት ያለአግባብ አጠቃቀምን የመከላከል፣ የህበረተሰብ ጤና አጠባበቅ ፕሮግራም ዝግጀት፣ የማህበራዊ ዋስትና እና የጤና መድህን ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡ 


011.  የአይሲቲ፣ የመረጃና የደረጃ ምደባ ሙያዎች 
ይህ ዐቢይ ሙያ የኢንፎሜሽን ኮሙኒኬሽን ቴክኖሎጂ ሥራዎችን፣ የሳይንስና ቴክኖሎጂ ሽግግርና ልማት ሥራዎችን፣ የዓለም አቀፍ የደረጃ ዝግጅት ሥራዎችን፣ የጥራት ቁጥጥር፣ ምርምር፣ ሥልጠና፣ ክትትልና ድጋፍ ሥራዎችን፣ ስነ-ልክና ካሊብሬሽን ሥራዎችን፣ ላቦራቶሪ ፍተሻ፣ የሰርቲፊኬሽን፣ አክሬዲቴሽን ሥራዎችን እንዲሁም የጨረራ መከላከል ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡
012.  የህዝብ ግንኙነትና የባህል ልማት ሙያዎች
ይህ ዐቢይ ሙያ የፕሮቶኮል፣ የህዝብ ግንኙነትና የማስታወቂያ ሥራዎችን፣ የሚዲያ ሥራዎችን፣ የሥነ-ጽሑፍ፣ የአርትኦት፣ የግራፊክስ፣ የህትመት ሙያዎችን፣ የኪነ-ጥበብ ሥራዎችን፣ የቤተ-መዛግብትና የቤተ-መጻሕፍት አገልግሎት ሥራዎችን፣ ቅርስ የማሰባሰብ፣ የመንከባከብና እና እደጥበብ ሥራዎችን፣ ቱሪዝም ማስፋፋት ጥናትና ምርምር ሥራዎችን፣ የስፖርት እንቅስቃሴ፣ ማዘውተሪያ ሥፍራና የፋሲሊቲ ዝግጅት ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡

013.  የትራንስፖርት ሙያዎች 
ይህ ዐቢይ ሙያ የትራንስፖርት አስተዳደር ሕግና ደንብ ማስከበር ሥራዎችን፣ በሞተር የሚንቀሳቀሱ መሣሪያዎች ኦፕሬተሮች፣ የተሽከርካሪ ጥገናና ሥምሪት ሥራዎችን፣ የትራንስፖርት አገልግሎት መሠረተ ልማት ማስፋፋት ሥራዎችን፣ የአቪዬሽን ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡
014.  የውጭ ጉዳይ ሙያዎች 
ይህ ዐቢይ ሙያ የውጭ ጉዳይ ዲፕሎማሲያዊ ሥራዎች፣ የኢሚግሬሽን፣ ዜግነት፣ የፓስፖርትና ቪዛ አገልግሎት፣ መረጃ መመዝገብ፣ ማጥራት፣ ማደራጀት፣ ማስተላለፍና ሴኪዩሪቲ ክሊራንስ ሥራዎችን የመምራት፣ የማማከር፣ መቆጣጠር፣ ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸውን ሥራዎች ያካትታል፡፡
015.  የሥራና ክህሎት ሙያዎች
ይህ ዐቢይ ሙያ የሥራ ገበያ መረጃ ሥርዓትና ቴክኖሎጂ ሽግግርን፣ የሥራ ስምሪት ፣ የሥራ ዕድል ፈጠራና ማስፋፊያ ሥራዎችን፣የሙያ ደረጃና ሥርዓተ ሥልጠና ዝግጅትና፣ ብቃት ምዘናና የተቋማት አቅም ግንባታ ሥራዎችን፣ ማህበራዊና ስነ-ልቦናዊ ውህደትና የሥነ ምግባር ትምህርት ሥራዎችን የመምራት፣ የማማከር፣ መቆጣጠር፣ የማስተዳደር ወይም ጥናት የማካሄድ ወይም ሙያዊ ድጋፍ የመስጠት ሥራዎችን የማከናወን ኃላፊነት ያለባቸው ሥራዎችን ያካትታል፡፡
5. [bookmark: _Toc146099151][bookmark: _Toc186810492]የመንግሥት አስተዳደር ተቋማዊ አደረጃጀት፣ ዝርዝር ተግባራትና የዝግጅት መስፈርቶች
[bookmark: _Toc186810493]5.1 የመንግሥት አስተዳደር ተቋማዊ አደረጃጀት
መንግሥት የሚለዉ ቃል በሁለት መልኩ የሚታይ ሲሆን ሀገር እና የመንግሥት አስተዳደር ማለትም የመንግሥት አስተዳደራዊ ሥርዓት (የመንግሥት አሰራርን) የሚመለከት ነው፡፡ የመንግሥት ስርዓት የህግ አውጪ፣ ህግ አስፈፃሚ የክልል ምክርቤት እና ሌሎች የምክር ቤት አባላት) እና ህግ ተርጓሚን የሚይዝ ነው፡፡ የክልል መንግስት ከፍተኛ የሥልጣን አካል  የክልል ምክር ቤት አባላት ወይም የህግ አዉጪዉ እንደሆነ እና የምክር ቤቱ ተጠሪነትም ለህዝቡ እንደሆነ በህገ-መንግስቱ ተቀምጧል፡፡ የክልሉ መንግሥት የሥራ አስፈፃሚ አካላት በአዋጅ ቁጥር 195/2015 መሰረት በቢሮ መስሪያቤቶች የተዋቀረ ነው፡፡ ተቋማት የተቋቋሙበትን ዓለማ፣ የሚሰጡት አገልግሎት ለህብረተሰቡ ለማድረስ እና ተቋማዊ አፈጻጸምን ለማሻሻል ውጤታማ የአደረጃጀት ሥርዓት መዘርጋትና መተግበር ተገቢነት ይኖረዋል፡፡ 
ይሁን እንጂ አሁን ባለው ሁኔታ የመንግሥት አሰተዳደር አደረጃጀት በክልል ያሉ የመንግሥት ተቋማት መዋቅርና አደረጃጀት በጎንዮሽና በተዋረድ ተናባቢ በሆነ አግባብ አለመደራጀታቸውን መገንዘብ ይቻላል፡፡ ይህም በመንግሥት ሥራ ቅንጅትና በጀት ላይ አሉታዊ ተጽዕኖ ፈጥሯል፡፡ ስለሆነም ከክልል እስከ ታችኛው የአስተዳደር እርከን ተዋረዱን በጠበቀ መልኩ በተናበበ አግባብ እንዲደራጁና ለክልሉ ግብ ስኬት አስተዋጽኦ ማድረግ በሚችሉበት ደረጃ ላይ እንዲገኙ ማድረግ የሚያስችል አሰራር መዘርጋት አስፈላጊ ነው።
5.2 [bookmark: _Toc146099152][bookmark: _Toc186810494]የመንግሥት አስተዳደር አደረጃጀት እና ዝርዝር ተግባራት
አሁን በስራ ላይ ያለው ከክልል ቀጥሎ ያሉት ዞንኖች፣ ከተማ አስተዳደሮች እና ወረዳዎች አወቃቀር እንደሚከተለው ተመላክቷል፡፡  
· የክልል መንግስት፣ ዞን አስተዳደር፣ ከተማ አስተዳደር፣  ወረዳ አስተዳደር፣ የከተማ ቀበሌ አስተዳደር እና የገጠር ቀበሌ፤
ሀ) የክልል መንግስት ዝርዝር ተግባራት
· የክልል መንግስት ከፌደራል ጋር የሚናበብ የራሳቸውን የኢኮኖሚ፣ ማህበራዊ እና የልማት ፖሊሲ፣ ስትራቴጂ እና እቅድ ያወጣሉ፤ በባለቤትነትም እንዲተገበር ያደርጋሉ፤
· የክልል ሲቪል ሰርቪስ የአደረጃጀት መዋቅር ለተለያዩ የአደረጃጀት እርከኖች እንዲዘጋጅ ያደርጋሉ፣የሚቀርቡ የአደረጃጀት ጥያቄዎችን ይመረምራሉ፣ ያጸድቃሉ፣ ተግባራዊነቱን ይከታተላሉ፤ 
· የክልል መንግስት በስራቸው ለሚገኙ የሲቪል ሰርቪስ አስፈጻሚ አካላት በመንግስታዊ አደረጃጀት ላይ የአቅም ግንባታ ስልጠናዎችን ይሰጣሉ፣ ይደግፋሉ፤ 
· በፌዴራል መንግሥት የወጡትን መመሪያዎችና ደንቦችን እንዲሁም የአገልግሎት አሰጣጥ ማሻሻያ ስርዓቶችን በስራቸው የሚገኙ የመንግሥት መዋቅር ላይ እንዲተገበሩ ድጋፍና ክትትል ያደረጋሉ፤
ለ) የዞን አስተዳደር ዝርዝር ተግባራት
· በየዘርፉ አገልግሎቶችን አስመልክቶ በስራቸው የሚገኙ ወረዳዎችን ያስተባብራሉ፤
· የወረዳዎች የሥራ አፈጻጸም ይከታተላሉ፣ ውጤታማነቱን ይገመግማሉ፤
· በዞናቸውና በወረዳቸው ለሚገኙ አስፈጻሚ አካላት በአገልግሎት አሰጣጥ ማሻሻያ ላይ የአቅም ግንባታ ስልጠናዎችን ይሰጣሉ፣ ይደግፋሉ፤
· ከክልሉ መንግሥት የሚተላለፉ መመሪያዎችና ደንቦችን እንዲሁም የአገልግሎት አሰጣጥ ማሻሻያ ስርዓቶችን ይተገብራሉ በስራቸው የሚገኙ የመንግሥት መዋቅር ላይ እንዲተገበሩ ድጋፍና ክትትል ያደረጋሉ፣
· ከክልል መንግሰት በሚተላለፈው ስታንዳርድ መሠረት በስራቸው የሚገኙ የመንግሥት ተቋማትን አደረጃጀትን ተግባራዊ ያደርጋሉ፣ ወረዳዎች ተግባራዊ እንዲያደርጉ አቅጣጫ ይሰጣሉ፤
· በየወረዳው የሚሰጡ የመንግሥት አገልግሎቶች በወጣው ስታንዳርድ መሠረት ተግባራዊ መደረጋቸውን ይከታተላሉ፣ አስፈላጊውን ድጋፍ፣ ክትትልና ቁጥጥር ያደርጋሉ፡፡ 
ሐ) የወረዳ አስተዳደር ዝርዝር ተግባራት
· በወረዳው ለሚገኙ የሲቪል ሰርቪስ አስፈጻሚ አካላት በአገልግሎት አሰጣጥ ማሻሻያ ላይ የአቅም ግንባታ ስልጠናዎችን ይሰጣሉ፣ ይደግፋሉ፤
· ከመንግሰት በሚተላለፈው ስታንዳርድ መሠረት የወረዳቸውን የመንግሥት ተቋማት አደረጃጀትን ተግባራዊ ያደርጋሉ፤ 
· በመንግሥት የሚተላለፉ መመሪያዎችና ደንቦችን እንዲሁም የአገልግሎት አሰጣጥ ማሻሻያ ስርዓቶችን ይተገብራሉ፣ በስራቸው በሚገኙ የመንግሥት ተቋማት እንዲተገበሩ ድጋፍና ክትትል ያደረጋሉ፤
· በየቀበሌው የሚሰጡ የመንግሥት አገልግሎቶች በወጣው ስታንዳርድ መሠረት ተግባራዊ መደረጋቸውን ይከታተላሉ፣ አስፈላጊውን ድጋፍ ፣ ክትትልና ቁጥጥር ያደርጋሉ፤
· ቀበሌ በሌለባቸው ወረዳዎች የመንግሥት አገልግሎቶች በወጣው ስታንዳርድ መሠረት በቀጥታ ለተገልጋዩ ማህበረሰብ ተደራሽ ያደርጋሉ፤
መ) የቀበሌ አስተዳደር ዝርዝር ተግባራት
· በቀበሌው ለሚገኙ የሲቪል ሰርቪስ ተገልጋዮች የአቅም ግንባታ ስልጠናዎችን ይሰጣል፤
· የመንግሥት አገልግሎቶች በወጣው ስታንዳርድ መሠረት ለተገልጋዩ ማህበረሰብ ተደራሽ ያደርጋል፤ 
· በቀበሌው ውስጥ የሚሰጠውን የመንግሥት አገልግሎት ማስተባበር፣መከታተልና መቆጣጠር፤
[bookmark: _Toc146099153]ከክልል እስከ ቀበሌ ያለው የመንግሥት መዋቅር እንደ አስፈላጊነቱ በየጊዜው ሊሻሻል ይችላል፡፡ ስለሆነም በቀበሌ የሚሰጡ መሠረታዊ አገልግሎቶችን ተደራሽ ለማድረግ ከዚህ በታች ያሉ የቀበሌ አስተዳደር ስር በባለሙያና በኮሚቴ ደረጃ የተዋቀሩ መዋቅሮች እንደሚከተለው ተቀምጠዋል፡፡ እነሱም፡- የግብርና፣ የጤና፣ የትምህርት፣ የመንገድ፣ የፍትህ፣ የውሃና መብራት፣ ወሳኝ ኩነቶች፣ ጥቃቅንና አንስተኛ፣ የፀጥታን በሚመለከቱ ማዕከላት የሚቋቋሙበት ሁኔታ ይኖራል፡፡
5.3 [bookmark: _Toc186810495]የመንግሥት አስተዳደር አደረጃጀት ዝግጅት መስፈርቶች
መንግሥት አገልግሎቱን ለህዝብ ተደራሽ ለማድረግ አስተዳደራዊ አደረጃጀትን ሲወስን ከዚህ በታች የተዘረዘሩትን የመፈረጃ መስፈርቶች ታሳቢ ባደረገ መልኩ መሆን አለበት፡- 
· የሕዝብ ቁጥር ብዛት፣ 
· የቆዳ ስፋት
· የህዝብ አሠፋፈር፣
· የገቢና የበጀት አቅም፣
· መልክዓ ምድራዊ ሁኔታ፣
· አስተዳደራዊ ቅልጥፍና እና አመቺነት፣
· ማህበራዊ ሁኔታዎች፣
· ታሪካዊና ባህላዊ ሁኔታ፣ 
· ተቀራራቢ ፍላጎት ያላቸው ማህበረሰቦች፣
· የመሠረተ ልማት እና ማህበራዊ አገልግሎቶች፣  
· የህዝቡ የልማት ተጠቃሚነት፣
· የህዝብ ፈቃድ /ፍላጎት እና
· የክልሉን ህግ መንግሥት መሠረት በማድረግ ሲሆን፤ 
እነዚህን መስፈርቶች ታሳቢ በማድረግ የሚዘጋጀው አስተዳደራዊ አደረጃጀት የሚወሰነው አግባብ ባለው ምክር ቤት ይሆናል፡፡

6. [bookmark: _Toc186810496]የሥራ ዝርዝር፣ የሥራ ምዘና እና ተቋማዊ አደረጃጀት ዝግጅት 
6.1 [bookmark: _Toc186810497] የሥራ ዝርዝር ምንነትና አዘገጃጀት
የሥራ ዝርዝር ማለት በአንድ የሥራ መደብ የሚከናወኑ ዝርዝር ተግባርና ኃላፊነቶች፣ ከሥራው የሚጠበቁ ውጤቶችን እንዲሁም ሥራውን ለማከናወን የሚያስፈልጉ ብቃትና ተፈላጊ ችሎታዎችንና የሥራውን አካባቢ ሁኔታ በጽሁፍ የሚገልጽ ሰነድ ነው፡፡ የሥራ ዝርዝር መግለጫ የሥራ ትንተና ውጤትን መነሻ በማድረግ ለእያንዳንዱ የሥራ መደብ የሚዘጋጅ ሲሆን፣ በአንድ የስራ መደብ ውስጥ ምን ምን ተግባራት እንደሚከናወኑ፣ በማን እና እንዴት እንደሚከናወን፣ በምን አይነት እውቀትና ብቃት እንደሚከናወን የሚገልጽ ነው፡፡

[bookmark: _Toc186810498]6.1.1 የሥራ ትንተና
ሥራ ማለት አንድ ወይም ከአንድ በላይ የሆኑ ድርጊቶችን አቀናጅቶ በመፈጸም አንድን ግብ ለማሳካት ሠራተኛው የሚያከናወነው የተግባርና ውጤት ስብስብ ነው፡፡ የሥራ ትንተና የአንድን የሥራ ዘርፍ ወይም መሥሪያ ቤት ዓላማ ለማሳካት አስፈላጊ ናቸው ተብለው የተፈጠሩ የሥራ መደቦችን የሚመለከቱ ልዩ ልዩ መረጃዎችን መሰብሰብና ሁለንተናዊ ባሕርያቸውን ወይም የሚከናወኑ ተግባራትን፣ የኃላፊነት መጠንን፣ ሥራውን ለማከናወን የሚያስፈልግ ብቃትን፣ ሥራው የሚከናወንበት ሁኔታ፣ ከሌላ ሥራዎች ጋር ያለው ግንኙነት፣ ሥራው የሚፈልገው ልዩ ሁኔታ፣ ሥራውን ለማከናወን የሚያስፈልግ ቴክኖሎጂ፣ መሣሪያዎች ወዘተ /ማጤን፣ መተንተንና መረጃዎችን በየፈርጁ ማጠናቀር ነው፡፡ የሥራ ትንተና ውጤት ሥራውን በትክክል የሚገልፅ የሥራ ዝርዝር ለማዘጋጀት ወሳኝ ግብአት ሆኖ ያገለግላል፡፡
ስለሆነም የሥራ ትንተና የሚከተሉትን ሂደቶች ተከትሎ መፈፀም አለበት፣
· የሥራ ትንተናውን ዓላማ ለይቶ ማውጣት፣
· የከፍተኛ አመራሩን ድጋፍ ማግኘት፣ 
· የሥራ መደቦችን መለየት እና የትንተና ዘዴዎችን መለየት፣
· ሂደቱን ለኃላፊዎችና ለሠራተኞች በየወቅቱ ማሳወቅ ፣
· ለሥራ ትንተና የሚያግዙ መረጃዎችን ማሰባሰብ፣
· መረጃውን መገምገምና ማደራጀት፣
· ብቃትንና ውጤትን መሰረት ያደረገ የሥራ ዝርዝር መግለጫ እና ተፈላጊ ችሎታ ማዘጋጀት፣
· በረቂቅ ደረጃ የተዘጋጀውን የሥራ ዝርዝር መግለጫ ተፈላጊ ችሎታ ከሠራተኞች እና ከኃላፊዎች ጋር መወያየት፣ ምክረ ሐሳቦችን መቀበል፣
· ምክረ ሐሳቦችን መነሻ በማድረግ የሥራ ዝርዝሩን ማዳበርና ማጠቃለል፣
· ለየሥራ መደቡ የሚዘጋጁ የተፈላጊ ችሎታ መስፈርቶች ሥራው የሚፈልገውን ባህርያዊ እና ቴክኒካዊ  ብቃት መሰረት ያደረገ እና ከብቃት ከማዕቀፉ ጋር የተናበበ መሆን ማረጋገጥ፣
· ተቋማዊ ሁኔታው ሲቀየር የሥራ ዝርዝሮችን እና ተፈላጊ ችሎታዎችን ማሻሻል፣

[bookmark: _Toc186810499]6.1.2 የሥራ ዝርዝር አስፈላጊነት
· የድርጅቱን ተልእኮ ለማሳካት የሠራተኛውን ሚናና የሚጠበቀውን ውጤት ግልፅ ለማድረግ፣
· የሰው ሀብት እቅድ ለማዘጋጀት፣ 
· ልዩ ልዩ የሰው ሀብት ሥራ አመራር ተግባራትን ለማሳካት /ቅጥር፣ እድገት፣ ዝውውር፣ ስልጠና፣ የሥራ ላይ ጥንቃቄን ለማመላከት፣ 
· በሠራተኛና በመ/ቤቱ መካከል ግንኙነት የተፈጠረበትን ምክንያት ግልጽ ለማድረግ፣ 
· ሥራውን የሚያከናውነው ሠራተኛ፣ ሥራውን የሚቆጣጠረው የሥራ ኃላፊ እና ልዩ ልዩ ፅሑፎች ዋና ዋና የመረጃ ምንጮች ለመሆን፣
· ለሥራ ምዘናና ደረጃ አወሳሰን ተግባር፣ 
ዋና ግብአት ሆኖ የሚያገለግል ሲሆን፣ የሥራ ዝርዝር መግለጫ ለማዘጋጀት በቅድሚያ የሥራውን ባህርይ መረዳት የሚያስችል ትንተና ማካሄድ ይገባል፡፡

[bookmark: _Toc186810500]6.1.3 የሥራ ዝርዝር አጻጻፍ መርሆዎች                   
የሥራ ዝርዝር በሚዘጋጅበት ጊዜ የሚከተሉትን መርሆዎች መከተል ይገባል
· አሻሚ ቃላቶች የሌሉበት፣ ግልጽና ለሁሉም አንባቢ ተመሳሳይ ትርጉም የሚሰጥ፣
· ድግግሞሽ የሌለበት፣
· የሥራውን ፍሰት/ቅደም ተከተል የጠበቀ፣
· አስፈላጊ በሚሆንበት ጊዜ አሀዛዊ መግለጫዎችን ያካተተ፣
· የሥራውን ትክክለኛ ሁኔታ የሚገልጽ፣ ምን እንደሚከናወንና በምን ዓይነት ሁኔታ እንደሚከናወን የሚገልጽ ሆኖ መዘጋጀት አለበት፡፡
 
[bookmark: _Toc186810501]6.1.4 የሥራ ባህርይ መግለጫዎች
ለአንድ የስራ መደብ የሚዘጋጅ የስራ ዝርዝር ወጥ በሆነ የስራ ዝርዝር መግለጫ  ቅጽ መሰረት የሚዘጋጅ ሲሆን ይህም የስራ መደቡን ዓላማ በመግለጽ ዝርዝር ተግባራትን እንደተመሳሳይነታቸው በውጤት ከፋፍሎ ማደራጀት ያስፈልጋል፡፡ በመቀጠልም ተግባራትን መሰረት አድርገው የተደራጁ ከዚህ በታች የተመለከቱ የሥራ ባህሪ መግለጫዎችን እና  ሥራው የሚፈልገውን ቴክኒካዊ እና ባህሪያዊ ብቃት በማካተት ይዘጋጀል፡፡

1. የሥራ ውስብስብነት 
የሥራ ውስብስብነት የሚለካው የሥራን አስቸጋሪነት፣ ክብደት፣ የውስብስብነት ደረጃ ሲሆን፣ የሥራውን ባህርይ እና በሥራው ሂደት የሚያጋጥሙ ችግሮች የሚፈቱበትን አግባብ ግምት ውስጥ በማስገባት ይመዝናል፡፡ 
በዚህ ክፍል ሥራው በምን ያህል ደረጃ ከባድ፣ አስቸጋሪና ውስብስብ እንደሆነ በሶስት አንቀጽ ዘርዘር ተደርጎ ለምዘና በሚመች አግባብ ይጻፋል፡፡
· አዘጋጆቹ ይህንን ጥያቄ ሲመልሱ ሥራው ቀላልና ተደጋገሚ የሆኑ ተግባራትን ማከናወን የሚጠይቅና ምንም ዓይነት ተለዋዋጭ ባህርይ የሌለው ወይም ሥራው በመጠኑ ክብደትና ውስብስብነት ያለውና አልፎ አልፎ ተለዋዋጭነት ባህርይ ያላቸውን ተግባራትን የሚይዝና  የመሳሰሉትን  ጉዳዮች ከግምት ውስጥ ባስገባ አግባብ መሆን ይጠበቅበታል፡፡ ይህም በስራ መደቡ ውስጥ ምን ያህል ውስብስብነት ያላቸው ጉዳች እንደሚከናወኑና እነዚህ ውስብስብ ስራዎች በምን አግባብ ወይም ፈጻሚው ምንን ተጠቅሞ እንደሚፈታቸውና የሚፈለገውን ግብ እንደሚያሳካ የምንገልጽበት መንገድ ነው፡፡ 
· በዚህ ክፍል መጀመሪያ አንቀጽ ውስጥ ስራውን በተለየ ሁኔታ ውስብስብ ያደርጉታል ተብለው የሚታሰቡ ተግባርና ሀላፊነቶች አጠር ባለ መንገድ እንዲገለጹ ይደረጋል፣
· በሁለተኛው አንቀጽ ላይ ሥራውን ውስብስብ ያደረጉት ፈታኝ ወይም አስቸጋሪ ሁነታዎች በዝርዝር ይመላከታሉ፡፡ ምክንያቱም በመጀመሪያው አንቀጽ ላይ ስራውን ውስብስብ ሊያሰኙት የሚችሉ ተግባርና ሃላፊነቶች ስለተዘረዘሩ እነዚህ ተግባራት በሚከናወኑበት ወቅት ሊያጋጥሙ የሚችሉትን ችግሮች ወይም ፈታኝ የሆኑ ጉዳዮች በሁለተኛው አንቀጽ ላይ ይመላከታሉ ማለት ነው፡፡
· ሦስተኛው አንቀጽ በዋናነት የሚገልጸው በክንውን ወቅት የሚያጋጥሙ ፈታኝ ሁኔታዎች የሚፈቱበትን መንገድ ነው፡፡ ስራ ዝርዝሩን የሚያዘጋጁ ባለሙያዎች ይህንን ጥያቄ ሲመልሱ የችግሮች አፈታቱ ዘዴ በመመሪያ መሠረት ወይም አስቀድሞ ከታወቁ መፍትሔዎች ውስጥ በመምረጥ ወይም ጥልቅ ትንተና በማድረግና አማራጮችን በመፈለግ ተስማሚ መፍትሔ በመምረጥ ወይም አማራጭ የውሳኔ ሃሳቦችን በማስቀመጥና የወደፊት ተጽእኖዎችን ግምት ውስጥ በማስገባት ውሳኔ መስጠት ወይም አዳዲስ መመሪያዎችን፣ የአሠራር ዘዴዎችን በማዘጋጀት መፍትሔ መስጠትንና የመሳሰሉትን ከግምት ውስጥ ማስገባት መሆን ይኖርበታል፡፡


2. ራስን ችሎ መሥራት
ራስን ችሎ መሥራት የሚለው መመዘኛ መስፈርት በዋናነት የሚለካው የተሰጠን ስራ ራስን ችሎ የመሥራት ደረጃን ሲሆን፣ ይህ መስፈርት የሚከተሉት ንዑሳን መስፈርቶች ይኖሩታል እነሱም፡-
   ሀ) ሥራው የሚከናወንበት አግባብ፡- የሚለካው ሥራ ሲከናወን በምን ያህል ደረጃ ዝርዝር መመሪያን ከመቀበል እስከ ሙሉ በሙሉ ከመመሪያ ነፃ በሆነ መልኩ ተግባራት የሚከናወንበት ሁኔታ የሚገልጽ ንኡስ መስፈርት ነው፡፡ ይህን ጥያቄ ለመመለስ ሥራው በግልጽ መመሪያ፣ ከቅርብ ኃላፊ የሚሰጥ ዝርዝር መመሪያ በመቀበል ወይም የአፈጻጸም መመሪያዎችን በመከተል ወይም በደንብና መመሪያ እንዲሁም አጠቃላይ መመሪያና የሥራ ቅደም ተከተል መሠረት በማድረግ ወይም በመመሪያዎችና በአጠቃላይ የፕሮጀክት ዕቅዶች መሠረት ወይም በፖሊሲ መመሪያዎች፣ በአጠቃላይ የሥራ ፕሮግራምና በፕሮጀክት የሥራ ዘርፍ ዓላማዎች መሠረት ወይም አገር አቀፍ ግቦችን፣ ተልዕኮዎችንና አጠቃላይ ፖሊሲዎችን መሠረት በማድረግ የሚከናወን መሆኑን ከግምት ውስጥ በማስገባት ይሆናል፡፡
   ለ) ሥራው የሚጠይቀው ክትትልና ድጋፍ፡- ይህ ንኡስ መመዘኛ መስፈርት የሚለካው ሥራ በሚከናወንበት ጊዜ ከቅርብ ኃላፊ የሚደረገውን የክትትልና ድጋፍ ዓይነትና ደረጃ ነው፡፡ ይህንን ጥያቄ ለመመለስ ሥራው ከአፈጻጸም አኳያ የቅርብ ክትትልና ድጋፍ የሚደረግ መሆኑ ወይም በተሰጠው መመሪያ መሠረት የጥራት ደረጃውን ጠብቆ ስለመከናወኑ ወይም ተገቢውን የጥራት ደረጃ ጠብቆ በተሰጠው አጠቃላይ መመሪያ መሠረት ስለመከናወኑ በመጨረሻ ክትትልና ድጋፍ የሚደረግበት መሆኑ ወይም ተፈላጊውን ግብ ከመምታት አንጻር ወይም አጠቃላይ የፕሮግራሙን ዓላማ ከማሳካት አንጻር ወይም ተቋማዊና አገራዊ ግቦችን ከማሳካት አንጻር ክትትልና ድጋፍ የሚደረግበት መሆኑን ከግምት ውስጥ በማስገባት ይገለጻል፡፡
3. ተጠያቂነት
ተጠያቂነት የሚለው መመዘኛ መስፈርት በዋናነት የሚለካው በስራው ውጤትና ክንውን ሂደት ላይ የሚኖርን የተጠያቂነት ደረጃ ሲሆን፣ ይህም ሁለት የተለያዩ ንዑሳን መስፈርቶች ይኖሩታል፣ እነሱም፡-
    ሀ) ተጠያቂነት ለሥራ ውጤት፡- ይህ ንኡስ መስፈርት የሚለካው ሥራው በሚከናወንበት ወቅት ሊደረግ የሚገባውን የጥንቃቄ ደረጃና ሥራው በሚጠበቀው የጥንቃቄ ደረጃ ባይከናወን ሊከሰት የሚችለውን የአሉታዊ ተፅዕኖ ደረጃ ነው፡፡
    ለ) ተጠያቂነት ለምስጢራዊ መረጃ፡- የሚለካው በሥራ መደብ መያዝ የሚገባው ምስጢራዊ መረጃ ስለመኖሩና ይህም ምስጢራዊ መረጃ በአግባቡ ባይያዝ ወይም ያለአግባብ ቢባክን እና ለማይመለከተው አካል ቢደርስ በመሥሪያ ቤቱ ወይም በሌሎች ወገኖች ላይ የሚያስከትለውን የአሉታዊ ተፅዕኖ ደረጃ ነው፡፡
አዘጋጆቹ ይህንን ጥያቄ ሲመልሱ የምስጢሩ መባከን አለመግባባትና ቅሬታን መፍጠር ወይም ከሥራ ክፍሎች ጋር አለመግባባት ማስነሳትን ወይም አልፎ ከውጭ መሥሪያ ቤቶች ጋር ወይም በሕዝብና በመንግሥት ውዝግብ ማስነሳትን ወዘተ.. የመሳሰሉትን ከግምት ውስጥ በማስገባት በሆን ይኖርበታል፡፡
4. ፈጠራ
ፈጠራ የሚለካው ሥራን በሚጠበቀው ሁኔታ ለማከናወን ወይም የሥራ ሂደቶችንና የምርት ውጤቶችን ለማሻሻል እና ሥራ ላይ ለማዋል የሚያስፈልጉ አዳዲስ ሀሳቦችን ማፍለቅን ወይም መመሪያዎችንና የአሠራር ዘዴዎችን ስታንዳርዶችን ማዘጋጀትንና ተግባራዊ ማድረግን የሚመለከት የመፍጠር ደረጃን ነው፡፡

ይህንንም ጥያቄ ሲመልሱ አዳዲስ ሃሳቦችን ወይም መመሪያዎችን ወይም የአሠራር ዘዴዎችን የማፍለቅ ወይም የአሠራር ዘዴዎችንና ምርቶችን የማሻሻል ወይም ምርጥ ተሞክሮዎችን የመቀመር ወይም ችግሮችን ለመፍታት የሚረዱ ጥናትና ምርምር ማድረግንና የመሳሰሉትን እንደሚጠይቅ ከግምት ውስጥ በማስገባት ይሆናል ማለት ነው፡፡

5. የሥራ ግንኙነት
የሥራ ግንኙነት ከሥራ ጋር በተያያዘ በመንግሥት መሥሪያ ቤት ውስጥና ከመሥሪያ ቤቱ ውጭ የሚደረግ የሥራ የግንኙነት ደረጃን የሚለካ ሲሆን፣ የሚከተሉት ንዑሳን መስፈርቶች ይኖሩታል፣
  ሀ) የግንኙነቱ ዓይነት እና ደረጃ፡- ይህ መስፈርት የሚለካው ሥራ በሚከናወንበት ወቅት በመንግሥት መሥሪያ ቤት ውስጥ ወይም ከመሥሪያ ቤቱ ውጪ ከሚገኙ ተገልጋዮች ጋር የሚደረገውን የግንኙነት ዓይነትና ደረጃ ነው፡፡
ይህንንም ጥያቄ ለመመለስ ግንኙነቱ በምን ደረጃ ላይ ከሚገኙ ሠራተኞች ወይም ኃላፊዎች ጋር የስራ ግንኙነቱ እንደሚከናወን ከግምት ውስጥ በማስገባት መግለጽን ይጠይቃል፡፡
  ለ) የግንኙነቱ ዓላማ/አስፈላጊነት፡- ይህ ንኡስ የመመዘኛ መስፈርት የሚለካው የሥራ ግንኙነትን ዓላማና የአስፈላጊነት ደረጃ ነው፡፡
የግንኙነቱ አስፈላጊነት መረጃ ለመስጠትና ለመቀበል ወይም ለማስረዳትና ግልጽ ለማድረግ ወይም ለማግባባት ወይም ለማጣራት  ወይም ለመመርመር ወይም ለመከራከርና ለማሳመን ወይም ለመደራደር ወይም ወሳኝ የሆኑ ጉዳዮችን ለመፍታትና ስምምነት ላይ ለመድረስ የመሳሰሉትን ከግምት ውስጥ በማስገባት ይግለፁ፣
ሐ) የግንኙነቱ ድግግሞሽ፡- ይህ ንኡስ መመዘኛ መስፈርት የሚለካው በመንግሥት መሥሪያ ቤት ውስጥና ከመሥሪያ ቤቱ ውጪ የሚደረግ የሥራ ግንኙነት ድግግሞሽ መጠንን ነው፡፡
በውስጥም ሆነ በውጭ የሚያደርጉት ግንኙነት የድግግሞሽ መጠን ምን ያህል ነው? በቀን ከሥራ ሰዓትዎ ምን ያህሉን ጊዜ ይወስዳል የሚለውን በእንጻራዊነት በፐርሰንት መግለጽን ይጠይቃል፡፡
6. ኃላፊነት
ይህ የሥራ ምዘና መስፈርት የሚለካው ከሥራ መደብ በመነጨ ሁኔታ የሚኖረውን የኃላፊነት ዓይነት፣ መጠን እና ስፋት ሲሆን፣ የሚከተሉት ንዑሳን መመዘኛ መስፈርቶች ይኖሩታል፣
  ሀ) ኃላፊነት ለሰው ሀብት፡- የሚለካው የሰው ሀብት የማስተዳደርና የማስተባበር፣ የሰው ሀብት ፍላጎትን የማቀድ፣ የማሰልጠን ወይም የስልጠናና የሰው ሀብት ልማትን የማስፈፀም፣ የመምከርና የማብቃት እና የሥራ አፈፃፀም የመመዘን ኃላፊነት ደረጃን እና በሥራ መደብ ኃላፊ በቀጥታ የሚመሩትን ሠራተኞች ብዛት የሚገልጽ ነው፡፡
  ለ) ኃላፊነት ለንዋይ ፡- የሚለካው ጥሬ ገንዘብንና በቀላሉ ወደ ገንዘብነት ሊቀየሩ የሚችሉ እንደ ቫውቸሮች፣ ቼኮችና የዋስትና ሰነዶች የመሳሰሉትን ሀብቶች የመያዝ እና በገንዘብ ላይ ውሳኔ የመስጠት ኃላፊነት ደረጃን ነው፡፡ ይህም የሚመዘነው ከሚያዘው ወይም የመፍቀድ ስልጣኑ ከሚመለከተው የገንዘብ መጠን አንፃር ነው፡፡
 ሐ. ኃላፊነት ለንብረት፡- ይህ ንኡስ መመዘኛ መስፈርት በዋናነት የሚለካው ቋሚና አላቂ ንብረቶች፣ የሥራ መሣሪያዎች፣ ማሽኖች፣ አቅርቦቶች ምርቶች እና ሌሎች ሀብቶች ለታለመላቸው ዓላማ በአግባቡና በቁጠባ ሥራ ላይ እንዲውሉ የማድረግ፣ የመጠበቅ፣ የመንከባከብና የመሳሰሉ ኃላፊነቶች ደረጃን ነው፡፡ ይህም የሚመዘነው ከንብረቱ መጠንና ዋጋ፣ መውሰድ ከሚገባው ጥንቃቄና ሊከሰት ከሚችለው ጉዳት ወይም ብልሽት አንፃር ነው፡፡
7. ጥረት
ይህ መመዘኛ መስፈርት በዋናነት የሚለካው ሥራን በብቃት ለማከናወን የሚያስፈልገውን የጥረት ደረጃና የሚያስከትለውን ድካም ወይም ተፅእኖ ሲሆን፣ የሚከተሉት ንዑሳን መስፈርቶች ይኖሩታል፣
 ሀ) የአዕምሮ ጥረት፡ ይህ ንኡስ መመዘኛ መስፈርት የሚለካው ሥራን በብቃት ለማከናወን የሚጠይቀውን የአዕምሮ ትኩረት ደረጃና የሚያስከትለውን ድካምና ተፅዕኖ ነው፡፡
ስራ ዝርዝሩን የሚያዘጋጁ ባለሙያዎች ይህንን ጥያቄ ሲመልሱ አዕምሮን በሚያደክሙ ዋና ዋና ተግባራት ላይ ማተኮር ይኖርባቸዋል፡፡ ለምሳሌ ሪፖርቶችን ማዘጋጀት፣ እቅዶችን ማዘጋጀት፣ የተለያዩ የሂሳብ ስሌቶች  ማስላት፣ የስሌት ስህተቶችን የማጣራት፣ ስታቲስቲካዊ ትንተናዎችን የማጠቃለል፣ የመፍትሔ ሐሳቦችን ለማግኘት የሚደረጉ ችግሮችን የመተንተን ተግባራት እና የመሳሰሉት በሚያሳይ መልኩ መመላከት አለበት፡፡
ለ) የሥነ-ልቦናዊ ጥረት፡- ይህ ንኡስ መመዘኛ መስፈርት የሚለካው በሥራ ላይ የሚያጋጥሙ ፈታኝ ሁኔታዎችንና እንቅፋቶችን በመቋቋም ሥራውን ውጤታማ ለማድረግ የሚጠይቀውን የሥነ-ልቦና ጥረት ደረጃና የሚያስከትለውን ድካምና ተፅዕኖ ነው፡፡
በዚህ መስፈርት ውስጥ ሥራው በሚከናወንበት ወቅት በሥነልቦና ላይ ጫና፣ ተጽእኖ የሚያስከትሉ ስሜት ፈታኝ የሆኑ ጉዳዮችን መጥቀስን የሚጠይቅ ሲሆን፣ እነዚህን ተቋቁሞ ሥራውን ውጤታማ ለማድረግ ሥራው የሚጠይቀውን ቁርጠኝነትና ዝግጁነት ደረጃ ይግለፁ፡፡ እነዚህን ተቋቁሞ ሥራውን ውጤታማ ለማድረግ ሥራው የሚጠይቀው ምንድነው፡፡ ለምሣሌ፣ የተረጋጋ ስሜት ወይም አልፎ አልፎ ወይም በአብዛኛው ወይም በከፍተኛ  ወይም  በጣም ከፍተኛ ስሜትን መቋቋም የሚጠይቅ በማለት መግለፅን ይጠይቃል፡፡
ባለሙያው እነዚህን ጥያቄዎች ሲመለስ ስነልቦናን /ስሜትን ፈታኝ የሆኑ ጉዳዮች ለምሳሌ /ትዕግስትን የሚፈታተኑ፣ ውጥረት ጭቅጭቅ፣ ክርክር፣ ቁጣን፣ ከሥራው ጋር በተያያዘ የሚያጋጥሙ ግጭቶችን፣ ጭንቀት፣ መገለልን፣ ጥላቻ፣ ብቸኝነት፣ ፍርሃት፣ የመሳሰሉት/ እና እነዚህን ተቋቁሞ ለመሥራት ስሜትን ተቆጣጥሮ በትእግስት፣ በቁርጠኝነትና በትጋት ሥራውን ውጤታማ ለማድረግ የሚጠይቀውን  የሥነ ልቦናዊ ጥረት ነው፡፡  
ሐ) የእይታ ጥረት፡- ይህ ንኡስ መስፈርት በዋናነት የሚለካው ሥራን ለማከናወን የሚጠይቀውን የዕይታ ትኩረት ደረጃ እና በዓይን ላይ የሚያስከትለውን ድካምና ተፅዕኖ ነው፡፡
የዕይታ ጥረትን የሚጠይቁ ወይም በአይን ላይ ድካም የሚያስከትሉ የሥራ ተግባራትንና ከሥራ ሰዓት የሚወስዱትን ጊዜ በአማካኝ በመቶኛ መጥቀስን ይጠይቃል፡፡ 
ይህንን ጥያቄ ሲመልሱ አይንን በሚያደክሙ ተግባራት ላይ ያተኩሩ ተግባራትን ለምሳሌ በኮምፒውተር መጻፍ፣ ማንበብ፣ ወይም የተለያየ ከለር ያላቸውን የኮንፒውተር ከለር በመጠቀም ቪዲዮ ኤዲት ማድረግ፣ ማሽከርከር፣ ግራፍ መሳል ወይም ምስል የሚቀርጹ የኤሌትሮኒክስ መሳሪያዎችን በመጠቀም ወይም የላብራቶሪ መሣሪያዎችን በመጠቀም የሚከናወኑ ሥራዎችና እና የመሳሰሉትን መግለጽ እና የሚጠይቁትን የእይታ ጥረት በመቶኛ ማመላከትን የሚጠይቅ ነው፡፡
 መ) የአካል ጥረት፡- ይህ መመዘኛ መስፈርት በዋናነት የሚለካው ሥራው በሚከናወንበት ወቅት የሚጠይቀውን የአካላዊ እንቅስቃሴ ጥረት ደረጃ እና የሚያስከትለውን አካላዊ ድካምና ተፅዕኖ ነው፡፡
	በሥራዎ ክንውን ላይ ከጠቅላላው የሥራ ጊዜዎ ውስጥ መቶኛውን በሚከተለው ሁኔታ ውስጥ ሆነው እንደሚሰሩ ይግለጹ  (ሁኔታውን ለመመረጥ √ ምልክትን ይጠቀሙ) 

	መቀመጥ

	…..%
	    በጀርባ በመተኛት

	………..%

	መቆም

	…..%
	   እግር ላይ ቁጭ ማለት

	………..%

	

   ጎንበስ ቀና ማለት
	
…..%
	    ከፍታ መውጣት መውረድ

	………..%

	በእግር መጓዝ

	…..%
	
	

	ሌላ የተለየ የአካል ጥረት የሚጠይቁ ሁኔታዎች ካሉ ሁኔታውንና ከሥራ ሰዓትዎ የሚወስዱትን ጊዜ በመቶኛ  ይግለጹ፣


· ከባድ ዕቃዎችን ለማንሳት ወይም ለማጓጓዝ መሳሪያዎችን የሚጠቀሙ ከሆነ (ለምሳሌ፡- ክሬን፣ ጋሪ፣ የህሙማን አልጋ  ወዘተ)፣  የመሳሪያውን ዓይነት፣ ለምን አገልግሎት እንደሚውልና ከሥራ ሰዓትዎ ላይ የሚፈጀውን ጊዜ በመቶኛ መግለጽን ይጠይቃል፡፡
· በሥራዎ  ክንውን ወቅት ከባድ ዕቃዎችን ያለ መሳሪያ እርዳታ የሚያነሱ፣ የሚገፉ ወይም የሚያንቀሳቅሱ ከሆነ የእቃውን ዓይነት፣ የእቃውን ክብደትና ከሥራ ሰዓትዎ ላይ የሚፈጀውን ጊዜ በመቶኛ መግለጽን ይጠይቃል፡፡
8. የሥራው ሁኔታ
ይህ መመዘኛ መስፈርት የሚለካው የሥራ ባህርይና ሥራ የሚከናወንበት አካባቢ የሚያስከትለውን የሥጋት ደረጃ ሲሆን፣ የሚከተሉት ንዑሳን መስፈርቶች ይኖሩታል፡፡
   ሀ) ሥጋትና አደጋ፡- ይህ ንኡስ መመዘኛ መስፈርት የሚለካው ከሥራ ባህርይ ወይም ሥራው ከሚከናወንበት ሥፍራ የሚመነጭ የአደጋ ወይም የጤና ጠንቅ ተጋላጭነት ደረጃን ሊያስከትል የሚችለውን የሥራ ላይ ጉዳት አስከፊነት ነው፡፡
በዚህ ክፍል በሥራው ክንውን ወቅት ሊያጋጥሙ የሚችሉ የአካል ጉዳቶችንና አደጋዎቹን፣ የሚያስከትሉትን መንስኤዎች እና በነዚህ ሁኔታ ውስጥ የሚቆይበትን ጊዜ ከቀን የሥራ ሰዓትዎ በመቶኛ መግለጽን ይጠይቃል፡፡
የአካል ጉዳቶች ለምሳሌ የመቆረጥ፣ የመውደቅ፣ የመሰበር ወዘተ.  አደጋዎቹን የሚያስከትሉት መንስኤዎችን ለምሳሌ የመኪና አደጋ፣ በኤሌክትሪክ መያዝ፣ በማሽን የመቆረጥ ወዘተ…ሊሆኑ ይችላሉ፡፡
   ለ) የሥራ አካባቢ ሁኔታ ፡- የሚለካው ከሥራ ባህርይ ወይም ሥራ ከሚከናወንበት ስፍራ የተነሳ በሠራተኛ ላይ የሚደርስ የምቾት መጓደል ደረጃን ነው፡፡
በዚህ ክፍል ሥራው በሚያከናውኑበት አካባቢ ጤንነትን ሊጎዱ የሚችሉ ሁኔታዎች ካሉ የጤና ጠንቆችን ዓይነት ለምሳሌ ጭስ፣ አቧራ፣ ብናኝ፣ ቅዝቃዜ፣ ሙቀት፣ ድምጽ፣ መጥፎ ሽታ፣ አሲድ፣ ኬሚካሎች ወዘተ. እና  በጤናዎ ላይ ሊያስከትሉት የሚችሉትን የጉዳት ዓይነት መግለጽን ይጠይቃል፡፡
9. ዕውቀትና ክህሎት፣
እውቀትና ክህሎት አንድን ሥራን ለማከናወን እንደመነሻ ግብአት የሚወሰድ መስፈርት ሲሆን የሚመዝነው ሥራው የሚጠይቀውን ወይም ሥራውን በብቃት ለማከናወን የሚያስችል እውቀትንና  ተጨባጭ የሆነ የሥራ ልምድን ነው፡፡ በመሆኑም የእውቀትና ክህሎት  ዋና መስፈርት በሁለት ንዑሳን መስፈርቶች እንዲከፈል ተደርጓል፡፡  
  ሀ)	እውቀት
ይህ ንኡስ መመዘኛ አንድን ሥራ በብቃት ለማከናወን ሠራተኛው ሊያሟላ የሚገባውን/ የሚያስፈልገውን የእውቀት ደረጃ ሲሆን ሥራው የሚጠይቀውን  የብቃት ማረጋገጫ ደረጃን ግምት ውስጥ በማስገባት የሚመዘን ነው፡፡
 ለ) ክህሎት
ይህ ንኡስ መመዘኛ የሚመለከተው አንድን ሥራ በሚፈለገው የጥራት ደረጃ ለማከናወን የሚያበቃ ወይም ከመደበኛ የትምህርት ዝግጅትና ሙያ ስልጠና በተጨማሪ/ ከሥራው ጋር በቀጥታ ተያያዥነት  ባለው ሥራ ላይ በመሥራት የሚገኝ ዝቅተኛ ተፈላጊ የሥራ ልምድ ነው፡፡ ይህም የሚለካው የሥራ  ልምዱ በሚወስደው የጊዜ ርዝመት  ሲሆን በዓመት ሊገጽ ይችላል፡፡
10. ብቃት
ብቃት ማለት ዕውቀትን፣ ክህሎትን፣ ተነሳሽነትን፣ ሙያዊ እሴትን፣ መልካም ባህርይን አቀናጅቶ የመጠቀም፣ ሥራንና ኃላፊነትን በውጤታማነት የማከናወን እና የታቀደውን ግብ የማሳካት አቅም ሆኖ ይህንኑ ለመመዘንና ለማረጋገጥ በተደራጀ ተቋም እውቅና ሊሰጠው የሚችል ነው፡፡ ይህን ግምት ውስጥ በማስገባት በፌደራል ሲቪል ሰርቪስ ኮሚሽን ሁለት አበይት የብቃት ዓይነቶችን ለይቷል፡፡ እነዚህም ባህርያዊ እና ቴክኒካል ብቃት ናቸው፡፡
የቴክኒካል ብቃት  ማለት የመንግሥት ሠራተኞች በሚመደቡበት ወይም በተመደቡበት የሥራ መደብ የሚሰጣቸውን ተግባርና ኃላፊነት በላቀ ውጤታማነት ለመፈፀም የሚያስፈልግ የእውቀት፣ የክህሎትና ከሥራው ጋር በቀጥታ አግባብነት ያለው የባህርይ መስተጋብራዊ የቴክኒካል ችሎታን የሚገልጹ ዋና ዋና ብቃቶች ናቸው።
የባህርያዊ ብቃት ማለት የመንግሥት ሠራተኞች የሥራቸውን ጥራት፣ ቅልጥፍናና ውጤታማነት በማሳደግ የተቋማቸውን ተልዕኮ በላቀ ደረጃ ለማሳካት ሁሉም ሠራተኞች ሊያሟሏቸው የሚገቡ ከሰዎች ሥነ-ልቦና እና ሥነ-ምግባር ጋር የሚያያዙ እና ለውጤታማ ሥራ አፈጻጸም አጋዥ የሆኑ ዋና ዋና ብቃቶች ናቸው፡፡
በመሆኑም ከላይ ከተ.ቁጥር አንድ እስከ ዘጠኝ ከተጠቀሱት የመመዘኛ መስፈርቶች ውጪ ተቋማት እንደሴክተራቸው ባህርይ የተለየ የመመዘኛ መስፈርት ካዘጋጁ ለፌደራል ሲቪል ሰርቪስ ኮሚሽን በማቅረብና በማጸደቅ ተግባራዊ ሊደረግ ይችላል፡፡ 
6.2 [bookmark: _Toc145054839][bookmark: _Toc186810502] የሥራ ምዘና ምንነትና አስፈላጊነት
በአንድ ተቋም ውስጥ ለሚገኙ የሥራ መደቦች የሥራ ትንተና ውጤትን መሠረት አድርገው የተዘጋጁ የሥራ ዝርዝሮችን መነሻ በማድረግ የሥራ መደቦችን ክብደትና ውስብስብነት ለመለካት እንዲቻል አንድ የተመረጠ የሥራ ምዘና ዘዴን ተጠቅሞ የስራዎችን አንጻራዊ ደረጃ ወይም ዋጋ የመወሰን ሂደት ነው፡፡ ግልጽና ተገቢ የሆነ አንጻራዊ የሥራዎች ደረጃና የደመወዝ ሥርዓት እንዲኖር ለማድረግ፣ ተመሳሳይ ባህርይና ክብደት ያላቸውን ሥራዎች በተመሳሳይ ሁኔታ ለማስተዳደር፣ ለእኩል ሥራ እኩል ክፍያ የሚለውን መርህ ለማስጠበቅ፣ በተቋሙ እና በሠራተኞች መካከል መግባባትን ለመፍጠርና ፍትሐዊነት ለማስፈን፣ በተቃሙ ውስጥ በየጊዜው ለሚከሰቱ ለውጦች ተገቢውን ምላሽ ለመስጠት የስራ ምዘና ከፍተኛ አስተዋጽኦ አለው፡፡
[bookmark: _Toc186810503]6.2.1 የሥራ ምዘና አይነቶች
ሥራን ለመመዘንና ተገቢ ዋጋቸውን ለመወሰን የሚያስችሉ የተለያዩ የስራ ምዘና አይነቶች ያሉ ሲሆን፣ በስፋት ጥቅም ላይ እየዋሉ ያሉ አራት ዋና ዋና የምዘና ዘዴዎች ትንተናዊ እና ትንተናዊ ያልሆኑ በሚል ተከፍለው እንደሚከተለው ቀርበዋል፣
ትንተናዊ ያልሆኑ /Non-analytical/
    1. የሥራ መደቦችን በቅደም ተከተል ወይም በተዋረድ የማሰለፍ ዘዴ (Job Ranking Method)
    2. የሥራ ምደባ ዘዴ (Position Classification Method) ትንተናዊ /Analytical/
   3. የነጥብ ምዘና ዘዴ /Point Rating Method/
   4. መስፈርትን የማነጻጸር ዘዴ /Factor Comparison Method/ በመባል የሚታወቁ ሲሆን እያንዳንዳቸው እንደሚከተለው ቀርበዋል፣

6.2.1.1 የሥራ መደቦችን በቅደም ተከተል /በተዋረድ/ የማሰለፍ ዘዴ (Job Ranking)
ሥራዎችን ጥቅል በሆነና ቀለል ብሎ በተዘጋጀ የሥራ ዝርዝር አማካኝነት እርስ በርስ በማነፃፀር ውስብስብነታቸውንና ለድርጅቱ ያላቸውን ጠቀሜታ እንዲሁም እያንዳንዱ ሥራ ከሠራተኛው የሚጠይቀውን የችሎታ መስፈርት ግምት ውስጥ በማስገባት ሥራዎችን በደረጃ (Rank Order) ለማሰለፍ ጥቅም ላይ የሚውል ዘዴ ነው፡
ይህ የምዘና ዘዴ በአብዘኛው የሚጠቅመው የተቋሙ ሥራዎች በቁጥር አነስተኛ ሲሆኑ ነው፡
የምዘና ስልቱ ጥንካሬዎች፡-
· ስልቱን በቀላሉ ለመጠቀም መቻሉ
· ከሌሎች ስልቶች ጋር ሲነጻጸር በውጤቱ ስምምነት ላ ከይተደረሰ በፍጥነትና በቀላል ወጪ ሊተገበር መቻሉ ናቸው
የምዘና ስልቱ ድክመቶች፡-
· አስቀድሞ በግልጽ የተቀመጠ መለኪያ (Standard) የማይኖር በመሆኑ የምዘናው ውጤት በቀላሉ ተቀባይነት እንዲያገኝ ማድረግ አለመቻሉ፤
· ምዘናው ሃሳባዊነትን /Subjectivity/ በስፋት የሚጋብዝ መሆኑ /ለምሳሌ፣ የተለያዩ መዛኞች ተመሳሳይ ሥራን ለማነፃፀር አንዱ ትኩረት የሚሰጠውን የሥራ ክፍል ሌላው ላይወስደው /ላይመለከተው ስለሚችል በተለያዩ ደረጃ ላይ ሊያስቀምጧቸው ይችላሉ፤
· ሥራዎችን በደረጃ ከማሰለፍ ባሻገር በሥራዎች መካከል ያለውን የውስብስብነት መጠን/ ጥልቀት የሚያሳይ አለመሆኑ፤
· የሥራ መደቦች ቁጥር እየጨመረ ሲሄድ ስልቱን መጠቀም አስቸጋሪ መሆኑ፤
· የተለያየ ባሕርይ ያላቸውን ሥራዎች ለማነጻጸርና ደረጃቸውን ለመወሰን አዳጋች መሆኑ ናቸው፡፡
6.2.1.2 የሥራ ምደባ ዘዴ /Position Classification Method/
ይህ የምዘና ዘዴ ሥራዎችን የሚመዝነው አስቀድሞ  በተዘጋጀ የሥራ ደረጃ መግለጫዎችን በመጠቀም ነው፡፡
 የዘዴው መሠረታዊ ደረጃዎች (ሂደት)፡-
· በቅድሚያ ሥራዎች በተመሳሳይነታቸው እንደየ ባህሪያቸውና ዝምድናቸው በአገልግሎት ዓይነቶች /ተለይተው እንዲቀመጡ ይደረጋል/ ለየቤተሰቡም መግለጫ ይዘጋጃል፤
· የሚመዘኑትን የሥራ መደቦች ቁጥር መሠረት በማድረግ እያንዳንዱ የሥራ ቤተሰብ በስንት ደረጃ ሊከፈል እንደሚችል ይወሰናል፤
· ደረጃውን ለመግለጽ የሚያገለግሉ ወሳኝ መስፈርቶች ይመረጣሉ፣ ለምሳሌ፡-  ችሎታ፣ ኃላፊነት፣ ጥረት፣ የሥራ ሁኔታ የሚባሉት ዋና ዋናዎቹ ናቸው፤
· ለእያንዳንዱ ደረጃ መግለጫ / Grade definitions/ ይዘጋጃል፡፡
· በተዘጋጀው መግለጫ መሠረት ሥራዎችን በየቤተሰባቸው በትክክል ወይም በአመዛኙ በሚገልጻቸው ደረጃ ላይ እንዲቀመጡ ይደርጋል፡፡
ሀ) የቤተሰብ ትርጉም /መግለጫ ምሳሌ፡-
የኘሮፌሽንና የሳይንስ አገልግሎት /ኘሣ/
· የኘሮፌሽናል ወይም የሳይንስ ምርምር፣ ቁጥጥር፣ ዕቅድና የሥራ ዘዴ ማዘጋጀት፣ የማማከር፣ ወይም እነዚህን ሥራዎች የማካሂድ፣ የማስፈጸም፣ በሳይንስ ወይም በቴክኒክ እውቀት በመጠቀም የኘሮፌሽን ወይም የሳይንስ እውቀትን የመተርጐም ወይም ሥራ ላይ የማዋል ኃላፊነት ያለባቸውና በአንድ የተለየ የኘርፌሽን ወይም የሳይንስ መስመር የዩኒቨርስቲ ዲግሪ የሚጠይቁ መደቦች ሁሉ በኘሮፌሽንና ሳይንስ አገልግሎት ውስጥ ይመደባሉ፡
የመለስተኛ ኘሮፌሽን አገልግሎት /መኘ/
· አብዛኛውን ጊዜ ለኘርፌሽን ወይም ለሳይንስ ሥራ ረዳትና በባሕርያቸው ኘሮፌሽን መሰል የሆኑ ከኘሮፌሽን ሥራ መለስ የሚሉ ወይም ቴክኒካዊ የሆኑ /ማለት በእጅ ጥበብ አገልግሎት ውስጥ ካሉት መደቦች ሌላ፣ ከዩኒቨርስቲ ዲግሪ በታች በቴክኒክ ወይም በልዩ የትምህርት መስመር ዲኘሎማ ወይም የምስክር ወረቀት ያላቸው ሥራዎች በዚህ አገልግሎት ውስጥ ይጠቃለላሉ
ለ) መስፈርቶችን የሚያካትት የደረጃዎች ትርጉም ይዘጋጃል፣
ደረጃ 1፡- በዚህ ደረጃ የሚካተቱ ሥራዎች የመጀመሪያ ዲግሪ የሚጠይቁ ናቸው፡፡ ኘሮፌሽናል የሥራ ባህርይ ያላቸው ሆነው የማማከር፣ትንተናዎችን የማድረግ እና የውሳኔ ሃሣብ ማቅረብ ይጠበቅባቸዋል፡፡
ደረጃ 2፡- ቢኤ. ዲግሪ እና ሁለት ዓመት የሥራ ልምድ የሚጠይቁ እንዲሁም ቢ.ኤሲ.ሲና ልምድ የማይጠይቁ ሆነው በአብዛኛው የጥናት፣ የማማከር፣ ትንተናዎችን የማድረግ እና የውሳኔ ሃሳብ የማመንጨት ተግባራትን የሚያከናውኑ በዚህ ደረጃ  ውስጥ ይካተታሉ
የሥራ ዝርዝር ይዘትንና የችሎታ መስፈርትን በመመልከት ሥራዎች በየአገልግሎታቸው ይበልጥ በሚገልጻቸው ደረጃ ላይ እንዲቀመጡ ይደረጋል፣
የምዘና ዘዴው ጥንካሬዎች፡-
· ደረጃዎችን ለመወሰን የሚያስችል መለኪያ (Standard) በቅድሚያ የሚዘጋጅ በመሆኑ ሥራዎችን በቀላሉ በደረጃ ለማስቀመጥ ያስችላል፤
· ከትንተናዊ ዘዴዎች ጋር ሲነጻጸር በአንፃራዊ መልኩ የምዘና ስርዓቱ  በዝቅተኛ ወጪና ጊዜ መዘርጋትና እንዲሁም መተግበር ይቻላል፤
· አሠራሩን በቀላሉ ለመገንዘብና ለመተግበር ይቻላል፡፡
የምዘና ዘዴው ድክመቶች፡-
· በአንድ ቤተሰብ ውስጥ የተካተቱ ሁሉንም ሥራዎች ሊያቅፍ የሚችል የማያዳግም (exhaustive) መግለጫ ማዘጋጀት አስቸጋሪ መሆኑ፤
· ብዛት ያላቸውን መመዘኛዎች (Factors) መርጦ ለመጠቀም አመች አለመሆኑ፤
· የደረጃ መግለጫዎቹን እንዳመችነቱ ለመጠቀም በየጊዜው የሚከሰቱ ለውጦችን በመመስረት ለሚፈጠሩ ሥራዎች ምላሽ ለመስጠት አዳጋች መሆኑ (inflexibility)፤
· የሥራዎችን አንጻራዊ ዋጋ በትክክል ለመተመንና  ለዕኩል ሥራ ዕኩል ዋጋ የሚለውን መርህ ለማስተግበር ከትንተናዊ ዘዴዎች ጋር ሲነጻጸር ጠቀሜታው እምብዛም መሆኑ ናቸው፡፡
6.2.1.3 መስፈርትን የማነጸጻር ዘዴ /Factor Comparison/
ይህ የምዘና ዘዴ ከመነሻው ለምዘና የሚመረጡ መስፈርቶችን ከክፍያ ጋር በማያያዝ የሥራ መደቦችን ደረጃ ለመወሰን ጥቅም ላይ የሚውል ነው፡፡ አካሄዱም፡-
· በቅድሚያ መስፈርቶች ተመርጠው ስምምነት ላይ ይደረሳል፡፡
· ለእያንዳንዱ መስፈርት እንደ አስፈላጊነቱ ዋጋ ይተመናል፡፡
· ለሁሉም የሥራ መደቦች ወካይ የሆኑ የተወሰኑ ቁልፍ ሥራዎች ይመረጣሉ፡፡
· የተመረጡ ቁልፍ ሥራዎች ስምምነት በተደረሰባቸው መስፈርቶች መሠረት በደረጃ (rank order) ይቀመጣሉ፡፡
· ለእያንዳንዱ መስፈርት በተሰጠው ዋጋ መሠረት በየደረጃው የተቀመጡ የሥራ መደቦች አጠቃላይ ዋጋ ይተመናል
· ሌሎች የሥራ መደቦች ቁልፍ ሥራዎች ከተመደቡበት ደረጃ አንፃር በየትኛው ሊመጥኑ እንደሚችሉ ይወሰናል
የምዘና ሥልቱ ጥንካሬዎች፡-
· ሥራዎችን የሚያነጻጽረው በተመረጡ መስፈርቶች አማካኝነት በመሆኑ ትንተናዊ ነው
· ሥራዎች የሚነጻጸሩት በተመረጡ መስፈርቶች ብቻ በመሆኑ ደረጃ ማውጣትንና መግለጫዎችን ማዘጋጀት አስፈላጊ አይሆንም፡፡
· የምዘና ውጤቱ በቀጥታ ከሥራው ዋጋ ጋር የሚያያዝ መሆኑ፡፡
 የምዘና ሥልቱ ድክመቶች፡-
· የወካይ ሥራዎች መረጣ ከፍተኛ ጥንቃቄ ካልተደረገበት የሥራውን ዋጋ አላግባብ ከፍ ወይንም ዝቅ እንዲል ክፍተት ይፈጥራል፡፡
· ውስብስብ በመሆኑ በቀላሉ የሚገባና የሚተገበር ስልት አይደለም፡፡
· ትንተናዊ የመሆን ባህርይ ያለው ቢሆንም የሥራዎችን ሁለንተናዊ ባህርይ በጥልቀት የማያይ በመሆኑ ለሃሳባዊነት (Subjective judgment) የተጋለጠ ነው፡፡
· በአንጻራዊ ሲታይ ሰፊ ጊዜንና ወጪንም የሚጠይቅ ነው፡፡
6.2.1.4 የነጥብ ምዘና ዘዴ/ Point Rating Method
ይህ ዘዴ ሥራዎችን ለመመዘን የሚያስችሉ መስፈርቶችን /Evaluation Factors / በመጠቀም በተዘጋጀ የምዘና ዕቅድ መሠረት ሥራዎችን መዝኖ በሚያገኙት አጠቃላይ ነጥብ መሠረት በደረጃ የማስቀመጥ ሂደት ነው፡፡
ደረጃ በደረጃ የሚከናወኑ ዋና ዋና ተግባራት፡-
· የሥራዎችን ባሕርይ ከግምት ውስጥ በማስገባት ሥራዎችን ሊያበላልጡ የሚችሉ ዋና ዋና እና ንዑሳን መስፈርቶች ይመረጣሉ፤
· ለመመዘኛ መስፈርቶች መግለጫ ይዘጋጃል፤
· ለመስፈርቶች ደረጃ (Levels) ይወሰናል፣ የደረጃዎች መግለጫ ይዘጋጃል፤
· ዋናና ንዑሳን መመዘኛዎች ለሥራው የሚኖራቸውን አስፈላጊነት/ወሳኝነት መሠረት በማድረግ ክብደት ይሰጣል፣ ክብደቱ ለእያንዳንዱ መስፈርት ደረጃዎች ወደ ነጥብ ተመንዝሮ ይቀመጣል፤
· የተዘጋጀው የምዘና እቅድ ትክክለኝነት በወካይ ሥራዎች በቅድሚያ ይፈተሻል፣ እንደአስፈላጊነቱ ተገቢው ማስተካከያ ይደረጋል፤
· እያንዳንዱ ሥራ ከመስፈርቶቹ አኳያ የተሰጠው ነጥብ ድምር ውጤት የሥራውን ውስብስብነት /አስቸጋሪነት ይገልጻል ተብሎ ይወሰዳል ደረጃውም ይወስናል፡፡
የምዘና ስልቱ ጥንካሬዎች፡-
· አዳዲስ የሚፈጠሩ ሥራዎችን ለመመዘን የተሻለ መሆኑ፤
· ስልቱ ትንተናዊ በመሆኑና ምዘናው ልዩ ልዩ የሥራዎችን ባሕርይ ከግምት በማስገባት የሚከናወን እንደመሆኑ በሌሎች ስልቶች ላይ የሚታየውን ድክመቶች ይቀርፋል፤
· የምዘና ዕቅዱ ግልጽ የሆነ መስፈርት የሚያስቀምጥ በመሆኑ ወደ ትክክለኛነት /ተጨባጭ ወደ ሆነ ውጤት/ የመጠጋት እድሉ ከፍተኛ ነው፣ በተጨማሪም ምዘናውን ወጥነት እንዲኖረው ይረዳል፤
· እያንዳንዱ ሥራ የራሱ ነጥብ ያለው በመሆኑ ሥራዎችን በተገቢው የደመወዝ ስኬል ላይ ማስቀመጥ በቀላሉ ያስችላል፤
· የምዘናውን ውጤት በቀላሉ ለማስረዳትና ተቀባይነት እንዲኖረው ማድረግ ይቻላል፤
· የሚመረጡ መስፈርቶች በጥንቃቄ ከተመረጡ የሥራዎችን ትክክለኛ ደረጃ ለመወሰንና ለእኩል ሥራ ዕኩል ዋጋ የሚለውን መርህ ለማስጠበቅ ያስችላል፤
· ሥርዓቱን በዘመናዊ ቴክኖሎጂ ለማደራጀት (Computerization) አመች ነው፡፡
የምዘና ስልቱ ድክመቶች፡-
· ስልቱን መንደፍና ምዘናውን ማካሄድ ውስብስብና ሰፊ ጊዜና ከፍተኛ ወጪ የሚጠይቅ መሆኑ፤
· መረጃዎች በስፋት ተሰብስበውና ተተንትነው ምዘናው ካልተካሄደ በተገኘው ነጥብ ላይ ብቻ በመመስረት ወደ ውሳኔ የሚኬድ ከሆነ የተሳሰተ ውጤት ላይ ሊደርስ የሚችል መሆኑ፤
ይህ የምዘና ዘዴ ሥራዎችን ትንተናዊ በሆነና በአግባቡ መዝኖ ደረጃቸውን ለመወሰን የሚያስችል፣ ሲቪል ሰርቪሱን በዘመናዊነት ለመምራት የሚያስችል፣ በዓለም አቀፍ ደረጃ በስፋት የሚሰራበት በመሆኑ፣ ለዘላቂነት የሲቪል ሰርቪሱን ሥራዎች ለመመዘን፣ ሌሎች ስልቶች ያለባቸውን ድክመቶች የሚፈታው በመሆኑ የነጥብ የምዘና ስልት  አሁን ላይ በኢትዮጵያ ሲቪል ሰርቪስ ውስጥ ተግባራዊ እየተደረገ ይገኛል፡፡

[bookmark: _Toc186810504]6.2.2 የምዘናን ዘዴ ለመምረጥ ታሳቢ የሚደረጉ ዋና ዋና ጉዳዮች
· የሚመዘኑ ሥራዎች ብዛት /ቁጥር፣
· የሚመዘኑት የሥራ መደቦች ዓይነትና ባህርይ፣
· የምዘና ውጤቱ የሚፈለግበት ጊዜ (አስቸኳይነት)፣
· በሚመረጠው የምዘና ዘዴ ክህሎቱ የዳበረ ባለሙያ መኖር ወይም አለመኖር፣
· ምዘናውን ለማካሄድ የሚያስፈልገው ወጪና ከሚያስገኘው ጠቀሜታ አንጻር የሚኖረው ፋይዳ፣
· የምዘና ስልቱ ተለዋዋጭ ሁኔታዎች (Flexibility) ሊያካትት የሚችልና አንጻራዊ በሆነ መልኩ ረዘም ላለ ጊዜ ማገልገል መቻሉ፣
[bookmark: _Toc186810505]6.2.3 የሥራ ምዘና ሂደት
6.2.3.1 የሥራ ምዘና ምንነት
[bookmark: _Toc145054846]የሥራ ምዘና ማለት በአንድ ተቋም ውስጥ የሙያ ምድብን መሰረት አድርገው ለተደራጁ የሥራ መደቦች የስራ ትንተና ውጤትን መሰረት በማድረግ የተዘጋጁ የሥራ ዝርዝር መግለጫዎችን መነሻ በማድረግ የሥራ መደቦችን በተመረጠ እና ሳይንሳዊ በሆነ የሥራ ምዘና ዘዴ በመመዘን አንጻራዊ ደረጃቸውን ወይም ዋጋቸውን የመወሰን ሂደት ነው፡፡
የነጥብ ሥራ ምዘና ዘዴ (Point rating method) ሥራዎችን መመዘን የሚያስችሉ መስፈርቶችን በመጠቀም በተዘጋጀ የምዘና ዕቅድ መሠረት ሥራዎችን መዝኖ በሚያገኙት አጠቃላይ የነጥብ ድምር መሠረት በደረጃ የማስቀመጥ ሂደት ነው፡፡ በዚህ የምዘና ሂደት ከሚከናወኑ ተግባራት መካከል ስራዎችን መመዘን የሚያስችሉ ዋና ዋና እና ንዑሳን የሥራ መመዘኛ መስፈርቶችን መምረጥ፣ ለመመዘኛ መስፈርቶች መግለጫ ማዘጋጀት፣ ለእያንዳንዱ መስፈርት ነጥብ መወሰንና ለተቀመጡ ነጥቦች መግለጫ በማዘጋጀት ክብደት መስጠት፣ ለእያንዳንዱን የሥራ መደብ የተቀረጸውን የሥራ ዝርዝር መግለጫ (Job description) ከተዘጋጀው የስራ ምዘና መስፈርት ጋር በማነጻጸር መመዘንና የሚያርፍበትን ደረጃ መወሰን የሚጠቀሱት ናቸው፡፡ 
6.2.3.2 የሥራ መደቦችን መመዘንና ደረጃቸውን መወሰን
የፌዴራል ሲቪል ሰርቪስ ኮሚሽን በፌዴራል የመመንግሥት ሠራተኞች አዋጅ 1353/2017 አንቀጽ 6 እና አዋጁን ተከትሎ በሚወጣው ደንብ መሠረት የተቋማትን አደረጃጀት የመገምገም፣ የማጽደቅ እና የሥራ መደቦችን መዝኖ ደረጃቸውን የመወሰን ስልጣንና ኃላፊነት ተሰጥቶታል፡፡ በዚህ መሠረት ከመንግሥት ተቋማት ተዘጋጅተው የሚቀርቡ የሥራ መደቦችን ከተዘጋጀው የመመዘኛ መስፈርት ጋር በማመሳከርና በመመዘን  ደረጃቸውን ይወሰናል፡፡ 
ከተለያዩ የመንግሥት ተቋማት የሚቀርቡ የአደረጃጀት ጥያቄዎችን የሚገመግም እና ለሥራ መደቦች የተዘጋጁ የሥራ ዝርዝሮችን መዝኖ ደረጃ የሚያወጣ ከሦስት እስከ አምስት አባላት ያለው የአደረጃጀትና የሥራ ምዘና ቡድን በክልል ሲቪል ሰርቪስ ቢሮ እንዲደራጅ የሚደረግ ሲሆን የቡድኑ ብዛትም እንደሥራው ስፋት የሚወሰን ይሆናል፡፡ 
በሌላ በኩል በፌዴራል፣ በክልልና በከተማ አስተዳደር ደረጃ በተደራጁ ቡድኖች ተመዝነው የሚቀርቡ የምዘና ውጤቶችን ጥራት የሚያረጋግጥ ሦስት አባላት ያለው አንድ ቡድን በፌዴራል ሲቪል ሰርቪስ ኮሚሽን ይደራጃል፡፡ ቡድኑ እንደአገር በየደረጃው ባሉ የአስተዳር እርከኖች በሚገኙ ተቋማትና በሥራዎች መካከል ወጥና ተናባቢ  የስራ ምዘና ውጤት እና አደረጃጀት  እንዲኖር የማድረግ ኃላፊነት አለበት፡፡   
በዚህም መሠረት የአደረጃጀትና የሥራ ምዘና ቡድን እና የጥራት አራጋጋጭ ቡድን ቀጥሎ የተመለከቱ ዋና ዋና ተግባራትን ያከናውናሉ፡፡
ሀ) የአደረጃጀትና የሥራ ምዘና ቡድን
· ከተቋማት የሚላኩ የአደረጃጀትና የስራ ምዘና ጥያቄዎች የማቋቋሚያ አዋጅ ወይም ደንብ፣ የአደረጃጀት ጥናት፣ ድርጅታዊ መዋቅር፣ የሰው ኃይል ዕቅድ፣ ለእያንዳንዱ የሥራ መደብ የተዘጋጀ የሥራ ዝርዝር እና ሌሎች ተመሳሳይ መረጃዎችን የያዘ መሆኑን ይረጋገጣል፣
· የተላከውን መረጃ ይገመግማል፣ ያልተሟላ መረጃ ካለ ወይም ግልጽ መደረግ ያለበት ጉዳይ ሲኖር ለተቋሙ ያሳውቃል፣ መረጃ ይለዋወጣል፣
· የተላከው መረጃ የተሟላና ግልጽ ሆኖ ከቀረበ የአደረጃትና የሥራ ምዘና ቡድኑ የምዘና ሥራውን ያከናውናል፣
· እያንዳንዱን የሥራ መደብ በተዘጋጀው የምዘና መስፈርት ቅጽ መሠረት በሁሉም የቡድን አባላት በግል የምዘና ሥራ ይከናወናል፣
· የቡድን አስተባባሪው በሁሉም አባላት ተመዝኖ የቀረበውን የእያንዳንዱን የሥራ መደብ የምዘና ውጤት በማጠቃለያ ቅጽ ላይ ያሰፍራል፣
· አባላት ለእያንዱንዱ መስፈርት በሰጡት ነጥብ ላይ ልዩነት በሚፈጠርበት ጊዜ በልዩነቱ ላይ ውይይት በማድረግ ወደ አንድ የማምጣት ስራ ይሰራል፣ 
· በውይይት መግባባት ላይ መድረስ ካልተቻለ ሥራውን በሚመለከት ተጨማሪ መረጃ ይሰበሰባል፣ እንደገና ሥራው እንዲመዘን ይደረጋል፡፡ በዚህ ደረጃ ተሂዶ መስማማት ላይ መድረስ ካልተቻለ  በአብዛኛው አባል የተሰጠው ነጥብ የመጨረሻ ተደርጐ ይወሰዳል፡፡ ልዩነቱ በቃለ ጉባዔ ይያዛል፣
· የሥራ ምዘና ተግባር ሁሉም የኮሚቴ አባላት በሚገኙበትና በተከታታይ ያለምንም መቋረጥ መከናወን አለበት፣ 
· የሥራ ምዘና ቡድን የስብሰባ አካሄድና ውሳኔ አሰጣጥ በአንድ ቡድን አስተባባሪ ይመራል፣
· በመጨረሻም ቡድኑ ስምምነት ላይ የተደረሰበት የምዘና ውጤት ለጥራት አረጋጋጭ ቡድን ይተላለፋል፣ 
ለ) የጥራት አራጋጋጭ ቡድን
· በተለያዩ ቡድኖች የተከናወኑ የምዘና ውጤቶች የተዘጋጀውን የሥራ ዝርዝር ብቻ መሠረት በማድረግ በትክክል መከናወናቸው በመፈተሽ በየደረጃው የማረጋገጥ ሥራ ይከናወናል፡፡ 
· የተመዘኑ ሥራዎች የመ/ቤቱን ተጨባጭ ሁኔታ ግምት ውስጥ በማስገባት በጐንዮሽ ወደላይና ወደታች የሚገኙ ሥራዎችን/ እንዲሁም አጠቃላይ ሀገር አቀፉን አወቃቀር መሠረት በማድረግ መመዘናቸው ይረጋገጣል፤ 
· ቡድኑ ከምዘናው ጋር በተያያዙ የተለያዩ መረጃዎችን ያጣራል፣ በምዘና ውጤቱ ላይ እንደአስፈላጊነቱ ማስተካከያ ተደርጎ የመጨረሻው የምዘና ውጤት በኃላፊ በማስፀደቅ ለሚመለከታቸው ተቋማት እንዲደርሳቸው ያደርጋል፡፡ 
7. [bookmark: _Toc186810506]የተቋማዊ አደረጃጀት አዘገጃጀት
አንድ ተቋም የተሰጠውን ተልዕኮ በብቃትና በውጤታማነት ለመፈጸም የሚፈለገውን ግብ ለማሳካት የሚያስችለውን የሥራ ክፍፍል፣ የኃላፊነት ደረጃ የተለያዩ የሥራ ክፍሎች እርስ በእርስ ያላቸውን ግንኙነት እና ተመጋጋቢነት በሚያሳይ መልኩ ሥራን የማደራጀት ሥርዓት ነው፡፡
ተቋማዊ አደረጃጀት ለተቋም ግብ ስኬት አስተዋጽኦ የሚኖረው ኃላፊዎችና ባለሙያዎች ለተቋሙ ግብ ስኬት ያላቸውን ሚና እንዲረዱና በአግባቡ እንዲወጡ የሚያደርግ ሲሆን፣ በሥራ ክፍሎች መካከል ግልጽ የሥራ ድርሻን የሚያስቀምጥ፣ በተቋም ውስጥ በየደረጃው በሚገኙ የሥራ ክፍሎች ውስጥ የመረጃ ፍሰትን የሚያሳይ፣ የተግባርና የኃላፊነት ድርብርቦሽ የሌለበት፣ ሥራን በተቀላጠፈ ወይም በአጭር ጊዜ እና በውስን ሀብት ለመፈጸም የሚያስችል፣ ቀለል ያለ የእዝ ሰንሰለት እና የተመጠነ የቁጥጥር አድማስ እንዲኖረው ተደርጎ ለረጅም ጊዜ ሊያሰራ በሚችል አግባብ የተደራጀ ሲሆን ነው፡፡  
በአንድ ተቋም ውስጥ የሙያ ምድብ አደረጃጀትንና የስራ ምዘና ውጤትን መሰረት በማድረግ ተመሳሳይ ባህርይ ያላቸውን ሥራዎች በአንድ ላይ በማሰባሰብ እና በማደራጀት ተቋማትን እንደተልዕኳቸው በማዋቀር ይደራጃሉ፡፡ ተቋማዊ አደረጃጀት በዋናነት የሚዘጋጀው ሥራን መሠረት በማድረግ፣ ተመሳሳይ ባህርይ ያላቸውን ሥራዎች በአንድ ላይ በማሰባሰብ እና መስመራዊና የድጋፍ ሰጪ አካላትን በመለየት ይሆናል፡፡ አንድን ተቋም ለማዋቀር እንደተሰጠው ተልዕኮና የተቋሙ የሥራ ባህርይ የተለያዩ የአደረጃጀት ዘዴዎችን በመከተል በሚሰጠው አገልግሎት ዓይነት፣ በሚሸፍናቸው የአስተዳደር እርከን እና በተደራሽነት ስፋት ላይ ተመሥርቶ ሊደራጅ ይችላል፡፡
7.1 [bookmark: _Toc186810507]የአደረጃጀት መርሆዎች   
ሀ) በቂ የቁጥጥር አድማስ
[bookmark: _Hlk144971301]ይህ መርህ ለአንድ የሥራ ኃላፊ ተጠሪ መሆን የሚገባቸውን የሥራ ዘርፎችን ወይም የሠራተኞች ቁጥር የሚመለከት ሲሆን፣ የቁጥጥር አድማስ ቢበዛ ከ7-8 ባለ ክልል ውስጥ ቢሆን ይመረጣል፡፡ የተለያዩና ውስብስብ ሥራዎች ባሉበት ሁኔታ የቁጥጥር አድማሱ ካልጠበበ የሚጠበቀው ውጤት ላይ አሉታዊ ተፅዕኖ ሊፈጠር ይችላል:: ስለዚህ አደረጃጀት ሲዘጋጅ ወይም ተዘጋጅቶ የቀረበ የአደረጃጀት ጥናት ሲገመገም ይህን መርህ የተከተለ መሆን አለበት፡፡
[bookmark: _Toc145054813]ለ) በቂ የሥልጣን ውክልና መስጠት
የሥልጣን ውክልና መስጠት መርህ በተለያየ ደረጃ ላይ ላሉ የሥራ ኃላፊዎች ወይም ባለሙያዎች ውሳኔ ለመስጠት የሚያስችላቸውን ሥልጣን ከኃላፊነት ጋር መፍቀድ ነው:: የሥልጣን ውክልናው በሠራተኞች ብቃት ላይ ተመሥርቶ  ቢሰጥ  ከሥራ  ቅልጥፍናና  ስኬት አንፃር አዎንታዊ አስተዋጽኦ ይኖረዋል፡፡ ስለሆነም በውሳኔ አሰጣጥ የተገልጋይ እርካታን በማሳደግ የተቋምን መልካም ገጽታ ይገነባል:: በዚህም መሰረት የሥልጣን ውክልና መስጠት:-
· የሥራ አመራር ኃላፊዎችን ከቀን ተቀን ሥራ በማላቀቅና ጫና በመቀነስ በመሥሪያ ቤቱ ስትራተጂክ ጉዳዮች ላይ እንዲያተኩሩ ለማድረግ ይረዳል፣
· ውሳኔ አሰጣጥ ግትር እንዳይሆንና የአካባቢ ሁኔታዎችን ያገናዘበ እንዲሆን ለማድረግ ያግዛል፣
· የሥራ ኃላፊዎች ሁልጊዜ የበላዮቻቸውን በማማከር ጊዜ እንዳያባክኑና ፈጣን ውሳኔ እንዲሰጡ ለማድረግ ያስችላል፣
· የሥራ ኃላፊዎች ትኩረት በስኬት ላይ እንዲሆን ይረዳል፣
· መካከለኛና ጀማሪ የሥራ መሪዎች ኃላፊነት የመውሰድ ልምድ እንዲያዳብሩና የሥራ ተነሳሽነት ባህል እንዲኖራቸው ያበረታታል፡፡

[bookmark: _Toc145054814]ሐ) አጭር ወይም ያልተንዛዛ አወቃቀር
[bookmark: _Toc145054815]አጭር የደረጃ ተዋረድ ያለው አወቃቀር የእርስ በእርስ የሥራ ግንኙነቶች እንዳይንዛዙና ውሳኔዎች እንዳይዘገዩ በማድረግ የሥራ ቅልጥፍናን ይጨምራል፡፡ አደረጃጀቱ ምን ያህል ዝርግ ይሁን ወይም ስንት የደረጃ ተዋረድ ይኑረው የሚለውን ተቋሙ ከተቋቋመበት ዓላማና ስኬት አንፃር አዋጭ አደረጃጀት መጠቀም ይቻላል:: በዚህም መሰረት ዓላማ ፈጻሚና የወል የሥራ ዘርፎችን በመለየት እና ተቋሙ ከተሰጠው ተልዕኮ በመነሳት የሥራ ዘርፎችን እንደየባህርያቸው ለይቶ ማደራጀት ትኩረት የሚሰጠው ጉዳይ ሲሆን፣ ዓላማ ፈጻሚና የአገልግሎት ሰጪ የሥራ ዘርፎች ተነጣጥለው የሚታዩ አይደሉም፡፡ ሁለቱም ለአንድ ተቋም ስኬት የማይተካካ ሚና አላቸው፡፡ መስመራዊ የሥራ ክፍሎች መሥሪያ ቤቱ የተቋቋመበትን መሠረታዊ ሥራዎች የሚያከናውኑ የሥራ ዘርፎችን የሚያመላክት ሲሆን፣ የወል የሥራ ክፍሎች መስመራዊ የሥራ ክፍሎች የተጣለባቸውን ኃላፊነት በአግባቡ እንዲወጡና በዕቅድ የተቀመጡ ሥራዎቻቸውን በማሳካት ውጤት እንዲያስመዘግቡ በምክርና በሀብት አጠቃቀም ከፍተኛ ዕገዛ የሚያደርጉ በመሆናቸው እነዚህን ሁለት የሥራ ዘርፎች በአግባቡ ለይቶ ማዋቀር የሥራ ዘርፎቹ ተገቢ ሚናዎቻቸውን እንዲጫወቱ ለማስቻል ትኩረት ይደረጋል::

[bookmark: _Toc145054816]መ) ቀላል አደረጃጀት
የአንድ ተቋም አደረጃጀት ቀላል አቀራረብ ሲኖረው ስዕላዊ መግለጫውን በመመልከት   ስለአደረጃጀቱ በቀላሉ የጋራ ግንዛቤ እንዲኖር ለማድረግ ያስችላል፡፡ ይሁን እንጂ አቀራረቡ ውስብስብ ከሆነ አደረጃጀቱን ለመረዳትም ሆነ ለሌሎች ለማስረዳት አዳጋች ስለሚያደርገው የሚቀርበው ጥናት ከዚህ መርህ አንጻር እየተቃኘ ሊዘጋጅ ይገባል፡፡

[bookmark: _Toc145054817]ሠ) ግልፅ የዕዝ ሰንስለት አመላካች
[bookmark: _Toc145054818]ከአደረጃጀት መርሆዎች አንዱ ግልፅ የሆነ የዕዝ ሰንስለት መዘርጋት ሲሆን፣ ማን ለማን ተጠሪ እንደሆነና ጉዳዮች የት ተጀምረው የት ፍጻሜ እንደሚያገኙ በግልጽ የሚያመላክት መሆን ይኖርበታል፡፡ 
ረ) የሥራ ድርብርቦሽን ማስቀረት 
ይህ የአደረጃጀት መርህ በተደራጁ ወይም በሚደራጁ ተቋማት መካከል ወይም በአንድ ተቋም የሥራ ዘርፎች መካከል የሥራ መደራረብ እንዳይኖርና አላስፈላጊ የሆነ የሰው ኃይልና የገንዘብ ብክነትን ለመከላከል የሚያስችል መርህ ሲሆን፣ ይህ ሁኔታ እንዳይኖር ተገቢው ጥንቃቄ ሊደረግ ይገባል:: 
[bookmark: _Toc145054819]ሰ) ሥራን ያማከለ አደረጃጀት
በአደረጃጀት ጥናት ወቅት ተቋምን ለስኬት የሚያበቃ አደረጃጀት ካልተፈጠረና የሰው ኃይል ካልተደራጀ ተቋም ውጤት ማስመዝገብ ይሳነዋል፡፡ በመሆኑም ሰው ተኮር አደረጃጀት ተቋምን ለውጤት ሳይሆን ለውድቀት ስለሚዳርግ በመዋቅር አዘገጃጀትም ሆነ የማጽደቅ ሂደት ይህንን መርህ ተግባራዊ ማድረግ ትኩረት የሚሰጠው ጉዳይ ነው፡፡
[bookmark: _Toc145054820]ሸ) ተመሳሳይ ባህርይ ያላቸውን ሥራዎች በአንድ ላይ ማደራጀት
ከአደረጃጀት መርሆዎች መካከል ሌላው የሥራ መደቦችን ባህርያት በማጤን ተመሳሳይነትን የጠበቀ የሥራ ዝምድና ያላቸውን ተግባራት በአንድ ላይ አሰባስቦ ማደራጀት ተገቢ ነው:: 
ቀ) የሥራ ክፍሎች ትስስር
የሥራ ክፍሎች ሲደራጁ ተዋረዳዊ በሆነ መልኩ የስራውን ፍሰት ጠብቀው የሚደራጁበት አግባብ መኖሩ እንደተጠበቀ ሆኖ የጎንዮሽ የእርስ በእርስ ግንኙነታቸውንም የሚያሳይ ስዕላዊ መግለጫ ወይም ናሬሽን ሊኖር ይገባል፡፡
[bookmark: _Toc145054830][bookmark: _Toc186810508]7.2 የተቋማዊ አደረጃጀት አዘገጃጀት መሠረታዊ አቅጣጫዎች
ተቋማት መዋቅር በሚያዘጋጁበት ወቅት የሚከተሉትን ጉዳዮች ታሳቢ አድርገው መሥራት ይጠበቅባቸዋል፣
· መዋቅር ሲዘጋጅ አግባብ ባለው አካል የወጣ አዋጅ ወይም ደንብን  መሠረት ማድረግ አለበት፣
· የክልል ተቋማት መዋቅር በሚያዘጋጅበት እና በሚከልስበት ወቅት ከሚመለከታቸው የዞን መስተዳድሮች፣ ከተማ አስተዳደሮች እና ወረዳዎች ጋር በአሳታፊነት ሊሠሩ ይገባል፣
· የክልል ተቋማት አደረጃጀታቸውን በተዋረድ ካሉ የዞን፣ የከተማ አስተዳደር እና የወረዳዎች መዋቅር ጋር የተቀራረበ እና የተናበበ ማድረግ ይጠበቅባቸዋል፣
· የፌዴራል ተቋማት የክልል ተቋማትን አደረጃጀት ዝግጅት ሊደግፉ ይገባል፣
· በማንኛውም መዋቅር እና የሥራ ክፍል አዘገጃጀት ስራ ሲሰራ ተመሳሳይ ሥራዎች በአንድ የሥራ ክፍል መደራጀት አለባቸው፣
· የሥራ ክፍሎች እና ሥራ መደቦች ሲደራጁ አንድ ሥራ ተጀምሮ እስኪጠናቀቅ ድረስ በአንድ ክፍል የሚያልቅበት ሁኔታ መፈጠር አለበት፣

[bookmark: _Toc186810509]7.3. የተቋማዊ አደረጃጀት ዝግጅትና የአፈፃፀም ቅደም ተከተል
7.3.1 [bookmark: _Toc145054827][bookmark: _Toc186810510]ዳሰሳ ጥናት ማካሄድ
ማንኛውም የተቋም አደረጃጀት ዝግጅት፣ ክለሳ፣ ማዋሃድ፣ ማለያየት ሥራ በጥናት ላይ የተመሠረተ ሆኖ ሂደቱ እንደሚከተለው ይሆናል፡፡
[bookmark: _Toc145054828]         ሀ) ቅድመ ዝግጅት ማካሄድ
· የተቋሙን ነባራዊ ሁኔታ፣ ስትራቴጂ፣ ርዕይና ተልዕኮ መተንተን፣
· ደጋፊ የሆኑ ፖሊሲ፣ አዋጅ፣ ደንብ፣ መመሪያ እና ሌሎች መሰል የህግ ሰነዶችን መተንተን፣
· የተቋሙን ተግባርና ኃላፊነት መተንተን፣
· የነባሩን መዋቅር ስኬት አመልካቾችን መለየት፣
· የተቋማዊ አደረጃጀት አዘገጃጀት መርህን መለየት፣
[bookmark: _Toc145054829]        ለ) የውስጣዊና የውጫዊ ሁኔታ ትንተና ማካሄድ
· በሥራ ላይ ያለውን ተቋማዊ አደረጃጀት የሥራ ሁኔታ እና ባህርይ፣ ሥራው የሚፈጀው ጊዜ፣ ወጪ፣ ጫና፣ የቦታ ምቹነት እና የሥራ ዝግጅት ሁኔታ መተንተን፣
· አዲስ መዋቅር ማዘጋጀት ወይም መከለስ ያስፈለገበትን ምክንያት መተንተን፣
· የውስጥና የውጭ ተገልጋዮች እና የባለድርሻ አካላትን ተሳትፎ ማረጋገጥ፣
· በአገልግሎት አሰጣጥ ወይም በሥራ አፈፃፀም ወቅት ያጋጠሙ ችግሮችን መንስዔ እና መሠረታዊ ችግሮችን መለየት እና መተንተን፣
· ቁልፍ ተግባርና ኃላፊነቶችን መተንተን እና ተጨማሪ እሴት መለየት፣
· የአገልግሎት አሰጣጥ ሁኔታ እና ተግዳሮቶችን መተንተን፣
· ከጥንካሬ፣ ድክመት፣ መልካም አጋጣሚ እና ስጋት ትንተና፣ ከባለድርሻ አካላት ትንተና እና ከክፍተት ዳሰሳ ጥናትና ከተገኘ ተሞክሮ በመነሳት በሥራ ላይ ባለው አደረጃጀት እና በቀጣይ የሚታሰበውን አደረጃጀት መለየት፣
· በተደረገው ትንታኔ እና ጥናት የችግሩ መነሻ ምክንያት መረጃ መሠረት በማድረግ መዋቅራዊ ወይም መዋቅራዊ ያልሆነ ችግር ስለመሆኑ መለየት እና ለችግሩ መፍትሔ ማስቀመጥ፣
· ችግሮችን በዘርፍ እና በሁኔታ ላይ ተመሥርቶ ማደራጀት ወይም መከፋፈል፣ መንስዔዎች ወደ ተቋማዊ አደረጃጀት ሥራ በመግባት መፍታት የሚቻል ባለመሆኑ ችግሮችን በቅደም ተከተል ማስቀመጥ እና ማደራጀት ያስፈልጋል፣
· ስኬት አመላካቾችን መወሰን፣
· የአዘገጃጀት መርህ መወሰን፣
	ሐ) አማራጭ የአገልግሎት አሰጣጥን ማየት 
የተቋማዊ መዋቅር አደረጃጀት መሠረታዊ ሁኔታ ከሚባሉት መካከል ተቋማት ሁሉንም ሥራዎች በራሳቸው ሊሠሩ የማይችሉ መሆኑን መገንዘብ እና መዋቅሩ አማራጭ የሥራ አፈፃፀምን በመለየት ተገልጋዮች ውጤታማ እና ወጪ ቆጣቢ አገልግሎት ማግኘት የሚችሉበትን አማራጭ ማመላከት ያለበት ሲሆን ይህም፣
· በሦስተኛ ወገን ማሰራት፣ 
· በመንግሥት እና በግል አጋርነት፣ 
· የጋራ አገልግሎት፣
· የአንድ ማዕከል አገልግሎት መስጠት፣ ሊሆን ይችላል፡፡
7.3.2 [bookmark: _Toc145054831][bookmark: _Toc186810511]ቅድመ ሁኔታዎችን ማስቀመጥ
ተቋማት በቀጣይነት ችግሮችን እና መልካም አጋጣሚዎችን ታሳቢ ያደረገ ውጫዊ እና ውስጣዊ መስፈርት በማዘጋጀት የሥራ ውጤታማነታቸውን ለማረጋገጥ በመዋቅሩ ውስጥ ምን መካተት እንዳለበት መወሰን እና ለወደፊቱ ስኬት የሚያስፈልጉትን ብቃቶች ማሟላት ይኖርባቸዋል፡፡ በዚሁ መሠረት የቅድመ ሁኔታ ሥራዎችን ለማስቀመጥ በርካታ መሣሪያዎች ያሉ ሲሆን፣ በዋናነት የሚከተሉትን በመጠቀም ትንታኔ መሥራት ይጠበቅባቸዋል፡፡
· በነባሩ ሂደት ላይ ትንታኔ ሲካሄድ መሠረታዊ በሆነ ሁኔታ መከለስ እና መልሶ ማደራጀት፣ ከልማዳዊ የሥራ ክፍፍል ወደ ተቀናጀ እና ተመጋጋቢ የሥራ ሂደት መቀየር የሚያስችል ማድረግ፣
· የሥራ ሂደት ፍሰትን ከመጀመሪያው እስከ መጨረሻ አገልግሎት ተቀባይ ድረስ ያሉ እና የሚያስፈልጉን በቅደም ተከተል ማስቀመጥ፣
· የትንተና መሣሪያ የሥራ ይዘት፣ ሥራዎች የሚከናወኑበት ሁኔታ፣ የሥራ ተያያዥነትን የሚያመላክት ሲሆን፣ ሥራዎች ተቋማዊ አፈፃፀም ላይ ምን ያህል ተጽዕኖ ሊያሳድሩ እንደሚችሉ ማስቀመጥ፣ 
· ተቋማት በዝግጅት ሂደት ውጫዊ ሁኔታዎችን ህጋዊ፣ ፖለቲካዊ፣ ኢኮኖሚያዊ፣ ማህበራዊ፣ ቴክኖሎጂያዊ እና ከባቢያዊ ሁኔታዎችን ተጽእኖዎችን በአጭሩ ማስቀመጥ፣
· ከፍተኛ ስጋት ሊያስከትሉ የሚችሉና አፋጣኝ ምላሽ ወይም መፍትሔ የሚያስፈልጋቸውን ጉዳዮች ቅድሚያ መስጠት የሚያስችል ሁኔታ መከተል፣
· በሥራ ሂደት ውስጥ ተቋማት ከግብዓት እስከ ውጤት ድረስ የሚያከናውኗቸውን ተግባራት ለመፈፀም የሚያስችል ብቃት፣ ሀብት፣ ደረጃ እና የአሠራር ሂደት ስታንዳርድ መግለጽ፣
· ተቋማዊ የሥራ መሠረተ ልማት ሂደቶች ከአዲሱ የሥራ ሂደት ባህል እንዲሁም የሠራተኞች ባህርይ መለየት እና ማዋሃድ፣

[bookmark: _Toc145054832][bookmark: _Toc186810512]7.3.3 ድርጅታዊ መዋቅር መንደፍ
ከላይ በተገለጹት ትንታኔዎች መሠረት የተቋሙን ዋና ዋና እና ንዑሳን የሥራ ዘርፎች በመለየት የሥራ ተግባርና ኃላፊነታቸውን የሚያመለክት መግለጫ ማዘጋጀት አስፈላጊ ሲሆን ዝርዝር አፈፃፀሙም እንደሚከተለው ይሆናል፡፡ 

7.3.3.1 ተቋማዊ አምድን መለየት፣ 
· ከፍተኛ ደረጃ ላይ የሚገኙ ተቋማዊ የአደረጃጀት አምዶችን በመቅረጽ ሂደት ውስጥ መሠረታዊው መርህ ሁሉም ዋና የሥራ ሂደቶች እና ደጋፊ የሥራ ሂደቶች ተቋማዊ አደረጃጀት ላይ በተገቢው ሁኔታ የተለዩ መሆን አለባቸው፡፡
· ዋና የሥራ ሂደት የሚባሉት ተቋማት ሲቋቋሙ ከተሰጣቸው ተግባርና ኃላፊነት ጋር በቀጥታ የሚገናኙ ሥራዎችን የሚያከናውኑ ናቸው፡፡ ስለሆነም የሥራ ሂደቶችን በመገምገምና በመተንተን ሂደት ውስጥ የአፈፃፀም ቅደም ተከተል ሂደት ዘዴን በመጠቀም ለማከናወን የሚያስችል ነው፣ 
· ዋና ዋና የሥራ ሂደቶች ተለይተው ከታወቁ በኋላ በሁለተኛ ደረጃ መሰራት ያለበት የዋና ሥራ ሂደቱን ዝርዝር ሥራዎች ለይቶ የማውጣት ሥራ ነው፣ 
· በዋና ሥራ ሂደት የሥራ ሂደቱ ዝርዝር ሥራዎች ከተለዩ በኋላ አስፈላጊ ቁልፍ ክህሎት፣ ብቃት፣ እውቀት እና ባህርያት ተለይተው መታወቅ አለባቸው፣
· መደበኛው የመዋቅር ሂደት ዋና የኦፕሬሽን ሂደቶችን፣ ንዑስ የሥራ ሂደት መለየት እና የአሠራር ቅደም ተከተል ማውጣት ናቸው፣ 
· በመጨረሻም እያንዳንዱ የሥራ ሂደት በስኬት ስለመከናወኑ በየጊዜው እየለኩ ሥራውን እየገመገሙ መሄድ ያፈልጋል፡፡
7.3.3.2 መዋቅራዊ አደረጃጀት መምረጥ
መዋቅራዊ አደረጃጀት መምረጥ የተቋሙን ዋና ተልዕኮ የሚወስነውን አጠቃላይ መዋቅር ለይቶ ማውጣት ወይም መሥራትና ስኬታማ መዋቅር የማዘጋጀት ሥራ ነው፡፡ ተቋማት ስትራቴጂያቸውን የበለጠ ሊያስፈጽም የሚችል የመዋቅር ዓይነቶችን ይመርጣሉ ከእነዚህም ውስጥ የሥራ ተመሣሣይነት፣ አካባቢያዊ አቀማመጥ፣ ተዋረዳዊ፣ ዝርግ፣ በሙያ ተመሳሳይነት፣ ማትሪክስ የሚሉት ዋና ዋና የመዋቅር አይነቶች ሲሆኑ፣ እነዚህ የመዋቅር ዓይነቶች ሲለዩ የሚከተሉትን ጉዳዮች ማካተት ይኖርባቸዋል፡፡
· የእያንዳንዱ መዋቅር ዓይነትና ስያሜ፣
· የተፈለገው መዋቅር የተመረጠበት ምክንያት፣
· የመዋቅር ትግበራ አፈፃፀም ሁኔታ እና 
· ለእያንዳንዱ አማራጭ መዋቅር ጥቅሙን እና ጉዳቱን መሥራት ይገባል፡፡

7.3.3.3 ዘርፎችን መለየት
ዋና የሥራ ሂደት የሚባሉት ተቋማት ሲቋቋሙ ከተሰጣቸው ተግባርና ኃላፊነት ጋር በቀጥታ የሚገናኙ ሥራዎችን የሚያከናውኑ ሲሆኑ፣ አገልግሎት ሰጪ ዘርፎች የሚባሉት ለዋናው ሥራ ድጋፍ የሚሰጡ ወይም አስቻይ የሥራ ሂደቶች አስፈላጊውን ድጋፍ በመስጠት የተቋሙን ተልዕኮ የሚያሳኩ ናቸው፡፡ 
ዋና ሥራ ሂደት እና ደጋፊ ሥራ ሂደቶች ከተለዩ በኋላ ቀጣይ የሚከናወኑ ሥራዎች በቅደም ተከተል የሚከተሉት ናቸው፡፡
ሀ) የሥራ ተዋረድ መወሰን መለየት፣ 
ለ) የሥራ ዘርፉ ዋና ዋና ተግባራት እና ደረጃ መቅረጽ፣ 
ሐ) የሥራ ድርሻ እና ተጠሪነት መለየት፣
መ) የተማከለ ወይም ያልተማከለ የውሳኔ አሰጣጥ ስለመኖሩ ማረጋገጥ፣
ሠ) ለእያንዳንዱ የሥራ ክፍል የሚያስፈልገውን የሥራ ዓይነትና ተፈላጊ ችሎታ መለየት (መወሰን)፣
ረ) አደረጃጀቱን ተግባራዊ ለማድረግ የሚስፈልገውን የሰው ኃይል ዓይነትና ብዛት መወሰን፣
ሰ) ቢሮው ባዘጋጀው ቅጽ መሠረት የሥራ ዝርዝር በመቅረጽና በማደራጀት በተቋሙ የበላይ አመራር ማስፀደቅ፣
[bookmark: _Toc145054834]7.3.3.4 የተቋማት አደረጃጀት የሥራ መደብ  ብዛት ትመና መስፈርት 
ተቋማት የአስፈጸሚ አካላትን ስልጣንና ተግባር መወሰኛ አዋጅ እና በተቋማት ማቋቋሚያ ደንብ በተሰጣቸው ስልጣንና ተግባር ወሰን ውስጥ ሆነው ተቋማዊ አደረጃጀት የሚያዘጋጁ ሲሆን በዚህ የዝግጅት ሂደት ውስጥ አንዱ አካል የሆነው ሥራን ማዕከል አድርጎ በቅደም ተከተል/ተፍጥሯዊ ፍሰትን ተከትሎ/ ማደራጀት እና ለሥራ ክብደቱ /work volume/ የሚመጥን የሥራ መደብ ብዛት መተመን እንዲሁም ወጪ ቆጣቢ እንዲሆን ሳይንሳዊ የሥራ ፍሰት ጥናት በማካሄድ ማደራጀት አስፈላጊ ነው፡፡ 
1) የሥራ ክፍል ፍሰት ጥናት ቅድመ ተከተል  
1. የሥራ ክፍሉን የሥራ ፍሰት መለየት 
2. ነባሩን የሥራ ፍሰት መረዳት 
3. አዲሱን የሥራ ክፍል የሥራ ፍሰት መቅረጽ
4. ሥራዎችን ማደራጀት
ከላይ የተቀመጡ አራት ደረጃዎች በመከተል ሥራዎችን ተፈጥራዊ ፍሰታቸውን ጠብቆ ማደራጀት ይጠበቃል፡፡ በተጨማሪም የሥራ መደብ ብዛት ትመና ሰው ተኮር ሳይሆን ሥራው የሚፈልገው የሥራ ክብደት መሰረት ማድረግ የሚገባ ሲሆን ሥራዎችን በማደራጀት ተገቢውን የሥራ መደብ መተመን አስፈላጊ ነው፡፡ 
 2) ሥራዎችን የማደራጀት አስፈላጊነት 
· የሥራ ክፍሉን ሥራዎች ከመጀመሪያ እስከ መጨረሻ ድረስ ለመረዳት፣
· የሥራ ክፍሉን ተግባራት በተገቢው ስታንዳርድ መሰረት ዘርዝሮ ለማስቀመጥ እና ለመሰብሰብ፤
· የተሰበሰቡ ሥራዎችን መሰረት በማድረግ የሥራ ክፍሉን የሥራ መደብ መጠሪያ ለመሰየም፣
· የሥራ ክፍሉን የሰው ኃይል ብዛት እና የሥራውን መጠን ሚዛናዊና ሳይንሳዊ  እድረጎ  ለመተመን፣
· በሥራ ክፍሉ ተያያዥነት ያላቸው የተግባራት ስብስብ  ላይ በማተኮር ለተገልጋይ እሴት በሚጨምር መልኩ ለማደራጀት ናቸው፡፡
3) የሥራ መደብ ትመና ሂደትና ቅደም ተከተል   
· አንድ የሥራ መደብ ለመፍጠር ሥራዎቹ ተዘርዝረውና ተደራጅተው መጠናቸው በዓመት 1642 ሰዓት እና በላይ መሆን ሲችሉ ነው፡፡
· ለአብነት የመንግስት ሰራተኛው በሳምንት 39 ሰዓት ይሰራል x 52 ሳምንታት= 2028
· ተቀናሽ ዓመታዊ የእረፍት ጊዜያት 8 ሰዓት x 30 ቀን= 240 ሰዓት
· ሀይማኖታዊ እና ብሄራዊ የበዓላት ጊዜ በዓመት 146 ሰዓት ይሆናል ፡፡
· 240+146= 386
· ስለዚህ 2106-386= 1642 ሰዓት ይሆናል፡፡
· በስራ ክፍሉ ውስጥ የሚከናወነው ተግባርና ሀላፊነት ወይም የሚሰጠው አገልግሎት የሚፈልገውን የጊዜ መጠን ለማወቅ እያንዳንዱን ተግባር ለማከናወን የሚወስደውን ጊዜ ማስላት ያስፈልጋል፡፡  
ለምሳሌ፡- የግጭት ጥናትና አፈታት የሥራ ክፍል/ዴስክ ዋና ዋና ተግባራት የሥራው መጠን በሰዓት 11100 ቢሆን 11100/1642= 6.7 (7 የሥራ መደብ) ሥራውን ለማከናውን አስፈላጊ ነው፡፡
7.3.3.5  ባለድርሻ አካላትን ማሳተፍ
የመዋቅሩ ዝግጅት ዋና ዓላማ ተገልጋዮችንና ባለድርሻ አካላትን የሚያረካ፣ ቀልጣፋና ውጤታማ አገልግሎት እንዲያገኙ ለማድረግ በመሆኑ በዚህ ሂደት ውስጥ ተቋማት ተገልጋዮችን እና ባለድርሻ አካላትን ማሳተፍ ይጠበቅባቸዋል፡፡ በዚህ መሠረት፡- 
· አግባብነት ያላቸውን ባለድርሻ አካላት መለየት እና መረጃ መያዝ፣
· የተዘጋጀውን ረቂቅ መዋቅር ጥናት ለባለድርሻ አካላት ማቅረብ፣
· የተገኘውን ግብዓት በማደራጀት በመዋቅሩ ውስጥ እንዲካተት ማድረግ፣
· መዋቅሩን ማረጋገጥ እና ማጠቃለል፣

[bookmark: _Toc145054835]7.3.3.6 መዋቅሩን ማስፀደቅ
አስፈላጊው ዝግጅት እና የባለድርሻ አካላት ተሳትፎ ከተረጋገጠ በኋላ አደረጃጀቱን በሚመለከታቸው አጽዳቂ አካላት እንዲጸድቅ መደረግ አለበት፡፡ ስለሆነም የክልል ተቋማት የተሟላ መረጃ በማደራጀት ለክልል ሲቪል ሰርቪስ ቢሮ አቅርበው አደረጃጀቱን ማስፀደቅ ይጠበቅባቸዋል፣
የክልሉ ሲቪል ሰርቪስ ቢሮም የቀረበለትን የአደረጃጀት ጥናት በመገምገም እና በሚመለከተው አካል ተቀባይነት ከአገኘ ውሳኔውን ለጠያቂው ተቋም ያሳውቃል፡፡ ሆኖም በግምገማው ሂደት ግልጽ ያልሆኑ እና ማስተካካያ የሚፈልጉ ጉዳዮች ሲያጋጥሙ ለተቋሙ በመግለጽ እንዲስተካከሉ ያደርጋል፡፡

[bookmark: _Toc145054833]7.3.3.7 የትግበራ ዕቅድ ማዘጋጀት
የትግበራ እቅድ የሚያካትታቸው ጉዳዮች ሥራንና ሠራተኛውን ማገናኘት ወይም ማዛመድ፣ ቀጣይነት ያለው የድጋፍ ሥራ፣ ስልጠና፣ የሥራ ሂደትን ማስረከብ እና የጊዜ ገደብ ማስቀመጥ፣ አዳዲስ የአፈፃፀም አመልካቾችን ለመጠቀም የሚያስፈልገውን መርሃ ግብር ማዘጋጀት ነው፡፡ በዚህ መሠረት ሂደቶቹ የሚከተሉት ናቸው፡፡
· የትግበራ አማራጮችን መለየት፣ 
· የትግበራ መርሃ ግብር ማዘጋጀት የሚሉት ሲሆኑ ታሳቢ መደረግ ያለባቸው ጉዳዮች ተብለው የተለዩት ጉዳዮችም፣ በመዋቅር አስፈፃሚው ቡድን ውስጥ ሊኖር የሚገባው የሰው ኃይል ብዛት፣ የትግበራ ጊዜ ገደብ፣ ውስጣዊ አስቻይ ሁኔታዎች፣ ጥንካሬና ድክመቶች እንዲሁም ውጫዊ ተግዳሮቶች ናቸው፣ 
· የትግበራ ኃላፊነት እና ባለቤትነት መመደብ፣ በትግበራ ወቅት ማን ምን ሊሠራ እንደሚችል መለየት እና ኃላፊነት መስጠት፣
· [bookmark: _Toc145054836]የኮሙኒኬሽን እና ስልጠና እቅድ ማዘጋጀት፣ የመዋቅር ትግበራው ለሁሉም ሠራተኛ እና ባለድርሻ እንዲያውቁት መደረግ አለበት፡፡ መዋቅሩን ለመተግበር ስልጠና ማን እና እንዴት መሰጠት እንዳለበት፣ አሰልጣኞች፣ መቼ እና የት ስልጠናው እንደሚካሄድ መወሰን አለበት፡፡ 

7.3.3.8 ድርጅታዊ መዋቅሩን መተግበር
በዚህ ሂደት ውስጥ ትግበራውን የሚያከናውኑ ቡድኖችን ማሰባሰብ፣ የትግበራ እቅዱን መገምገም፣ መዋቅሩን መተግበር፣ ትግበራውን መከታተል እና መዋቅሩን ወደታች ማውረድ እና ሥራ ማስጀመር የሚሉት ናቸው፡፡

8. [bookmark: _Toc145054837][bookmark: _Toc186810513]ክትትል፣ ግምገማና ግብረመልስ
መዋቅሩ ወደ ትግበራ ከገባ በኋላ የትግበራውን ሂደት እና አጠቃላይ ሁኔታ ክትትል እና ድጋፍ በማድረግ የማስተካከያ እርምጃዎችን ለመውሰድ የሚያስችል በመሆኑ ክትትልና ግምገማ ዋና የዝግጅት ምዕራፍ አካል ሆኖ ተቀምጧል፡፡ በዚህ መሠረት የክትትልና ግምገማ ሂደት እንደሚከተለው ቀርቧል፡፡
· የክትትልና ግምገማ ማዕቀፍ ማዘጋጀት፣ 
· በማዕቀፉ መሠረት መፈፀም፣
· የክትትልና ግምገማ ውጤቶችን ሪፖርት ማድረግ፣
· በሪፖርቱ መሠረት የማስተካከያ እርምጃዎችን መውሰድ፣

9. [bookmark: _Toc186810514]መዋቅር ስለማሻሻል
አንድ ተቋም የተፈቀደለት ድርጅታዊ መዋቅር አላሠራ ሲለው፣ የተልእኮ ለውጥ፣ የሥራ መስፋት፣ መጥበብ፣ የተቋማት መጣመር ወይም መነጠል ሲያጋጥመው  ማሻሻያ ጥያቄ ለቢሮው በማቅረብ በሚመለከተው አካል ያስጸድቃል፡፡

[bookmark: _Toc186810515]9.1 የደረጃ ማሻሻያ ጥያቄ አቀራረብ
ተመዝኖ ለተቋሙ በተላከ የሥራ መደብ ደረጃ ላይ ቅሬታ ያለው ሠራተኛ፣ የሥራ ዘርፍ ወይም ተቋም  የደረጃ ማሻሻያ ጥያቄ ለቢሮው ያቀርባል ቢሮውም ጥያቄውን ተቀብሎ ለፌደራል ሲቪል ሰርቪስ ኮሚሽን ይልካል፡፡ ከጥያቄው ጋር የተሻሻለ የሥራ ዝርዝር መግለጫ መቅረብ አለበት፡፡

[bookmark: _Toc186810516]9.2 የመስክ ጉብኝት
ከአንድ ተቋም የሚቀርብ የሥራ ምዘና ወይም የእንደገና ምዘና ጥያቄ ግልጽ ባለመሆኑ የመስክ ጉብኝት የሚጠይቅ ሆኖ ሲገኝ፣ ከቢሮው ወይም ከተቋም በሚነሳ ጥያቄ መሠረት ሥራው በሚከናወንበት ቦታ በመገኘት የመስክ ጉብኝት ይደረጋል፡፡ ከጉብኝቱ የሚገኝ ተጨማሪ መረጃን መሠረት በማድረግ ውሳኔ ይሰጣል፡፡

[bookmark: _Toc146099164][bookmark: _Toc186810517]9.3 የማኑዋሉ ማሻሻያ ስልት
· የሲቪል ሰርቪስ ፖሊሲ፣ ስትራቴጂ እና የህግ ማዕቀፎች ሲቀየሩ፣
· በማኑዋሉ ላይ በተቀመጡት ዝርዝር አተገባባር ሂደቶች ለመፈፀም ሲያስቸግር፣ የሚመለከታቸውን ባለሚና እና ባለድርሻ አካላትን በማወያየት ሊሻሻል ይችላል፡፡
10. [bookmark: _Toc145054804][bookmark: _Toc186810518]ትርጉም
የቃሉ አገባብ ሌላ ትርጉም የሚያሰጠው ካልሆነ በስተቀር በዚህ ማኑዋል ውስጥ የሚከተሉት ትርጉም ይኖራቸዋል፡፡ 
1) “ቢሮ” ማለት የክልሉ ሲቪል ሰርቪስ ቢሮ ነው፣
2) “ቢሮ ኃላፊ” ማለት የክልሉ ሲቪል ሰርቪስ ቢሮ የበላይ ኃላፊ ነው፣
3) “ፖሊሲ” ማለት የኢትዮጵያ የመንግሥት አገልግሎትና አስተዳደር ፖሊሲ ነው፡፡	
4) “ስትራቴጂ” ማለት የኢንዱስትሪ የሙያ ምድብ እና የአደረጃጀት ስትራቴጂ ነው፣
5)  “የታችኛው የመንግሥት አስተዳደር እርከን” ማለት ዞን፣ ከተማ አስተዳር፣ ወረዳ እና ቀበሌ ያለውን የመንግሥት አስተዳደር መዋቅር ያካተተ ነው፣
6) “አደረጃጀት” ማለት አንድ ተቋም የተሰጠውን ተልዕኮ በብቃትና በውጤታማነት ለመፈጸምና ለማሳካት ሥራዎችን እንደየባህርያቸው ለማደራጀት የሚያስችል የአሠራር ዘዴ ነው፡፡
7) “ማኑዋል” ማለት የአደረጃጀት፣ የሥራ ምዘናና የደረጃ አወሳሰን ሥርአት ትግበራ ማስፈጸሚያ ነው::
8) “የሥራ ምዘና” ማለት በአንድ ተቋም ውስጥ ለሚገኙ የሥራ መደቦች፣ የሥራ ዝርዝሮችን መነሻ በማድረግ በተቀመጡ መስፈርቶች በመለካት የሥራ ዋጋ የሚተመንበት የአሠራር ሥርአት ነው፡፡
9) “የመንግሥት መሥሪያ ቤት” ማለት ራሱን ችሎ በአዋጅ ወይም በደንብ የተቋቋመና ከመንግሥት በሚመደብለት በጀት የሚተዳደር የመንግሥት አስፈጻሚ አካል ነው፡፡
10) “የመንግሥት ሠራተኛ” ማለት በክልል መንግሥት መሥሪያ ቤት ውስጥ በቋሚነት ተቀጥሮ የሚሠራ ሰው ነው፣ 

11. [bookmark: _Toc186810519]አባሪዎች 
[bookmark: _Toc186810520]አባሪ 1፡ ቅፃ ቅጾች የድርጅታዊ መዋቅር አዘገጃጀት
ድርጅታዊ መዋቅር ሲዘጋጅ ወይም የመዋቅር ማሻሻያ ሲደረግ የምንጠቀማቸው ልዩ ልዩ ቅርጽ ያላቸው ስዕላዊ መግለጫዎች አሉ፡፡ እነዚህ ቅርጾች የየራሳቸው ትርጉም ስላላቸው ሁሉም ሊያውቃቸው፣ ሊረዳቸው ይገባል፡፡ ተቋማት በሚያዘጋጁት ድርጅታዊ መዋቅር ማንም ሰው በቀላሉ ሊያነብባቸው እና ሊረዳቸው እንዲችል በዚህ የአደረጃጀት ማንዋል ተቋማት ድርጅታዊ መዋቅር ሲያዘጋጁ እንዲጠቀሙባቸው ዋና ዋና የመዋቅር ቅርጻቅርጾች ትርጉም እና አጠቃቀም እንደሚከተለው ቀርቧል፡፡ 
1.1. ዓላማ ፈጻሚ ወይም አገልግሎት ሰጭ የሥራ  ዘርፍ በደረቅ መስመር በተሠራ ሬክታንግል ቅርጽ ያመለክታል                                                       

1.2. ውሳኔ ወይም ፓሊሲ ሰጭ ጉባኤ ወይም ኮሚቴ በዳይመንድ ቅርጽ ይገለጻል


1.3. አማካሪ ኮሚቴ/አስተያየት ሰጭ ጉባኤ /ኮሚቴ የእንቁላል ቅርጽ ባለው ምስል ይገለጻል

1.4. 
በቅርብ ሥራ የሚጀምር ወይም ወደፊት የሚቋቋም የሥራ ዘርፍ በነጠብጣብ መስመር በተሠራ ሬክታንግል ቅርጽ ባለው ምስል ይገለጻል
1.5. ራሱን ችሎ እስኪደራጅ ቀረቤታ ባለው ተቋም  ሞግዚትነት በጊዜያዊነት ተደራጅቶ የሚተዳደር የሥራ ዘርፍ ሬክታንግል ቅርጽ ያለው ሆኖ በአራቱም ጎን መሀል ላይ የነጥብ ምልክት ባለው ምስል ይገለጻል




1.6. 
ከአንድ በላይ የሆኑ ተመሳሳይ የሥራ ዘርፍ የሚያመላክት በድርብርብ ሳጥን ምስል ይገለጻል


1.7. ቀጥታ ተጠሪነትን የሚያመለክት ደረቅ መስመር                                                                                                                           
                  ወይም




1.8.  የትብብር ግንኙነት የሚያመለክት ነጠብጣብ   መስመር
                            ወይም
                             

ተጨማሪ የሥራ ዘርፍ በስተቀኝ/በስተግራ በኩል እንደሚጨመር የሚያመለክት ቀስት

ወይም
1.9. 
    ቁልቁል ወይም አግድም መዋቅራዊ መስመርን አቋርጦ ማለፍ
	በድርጅታዊ መዋቅር አዘገጃጀት አንድ የተጠሪነት ወይም የትብብር መስመር አግድም የተሰመረን ወይም ቁልቁል የሚወርድ መስመርን በቀጥታ አቋርጦ ማለፍ የለበትም፡፡ ቁልቁል የሚወርድ አግድም የተሰመረን ወይም ወደጎን የሚሰመር ቁልቁል የተሰመረ   የመዋቅር መስመርን የግማሽ ሰርክል ቅርጽ በመሥራት አቋርጦ ያልፋል፡፡




1.10. ድርጅታዊ መዋቅር ሲዘጋጅ ከአንድ የሥራ ዘርፍ ቁልቁል ወይም ወደ ጎን ካለ የሥራ ዘርፍ ጋር የሚያገናኙ የተጠሪነት አመላካች መስመሮች ከሥራ ዘርፉ ሳጥን መሀል ላይ መነሳት ወይም ማረፍ አለበት፡፡ የቁጥጥር ወይም የትብብር መስመሮች ከመነሻ ሳጥን ወይም መስመር ወደ መድረሻ ሳጥን ለማገናኘት የተመጣጠነ ርቀት የጠበቁና 9ዐ ዲግሪ ቀጥ ያለ መስመር መሆን አለባቸው፡፡ 






ዋና ሥራ አስፈጻሚ





ሥራ አስፈጻሚ



ሥራ አስፈጻሚ


1.11. ከዚህ በላይ የተመለከቱ ስዕላዊ መግለጫ ቅርጾችን ወይም ምስሎችን እና መስመሮችን በመጠቀም የተለያዩ የሥራ ዘርፎች በምን ሁኔታ መደራጀት እንዳለባቸው ለማሳየት የሥራ ዘርፎች ልዩ ልዩ የአደረጃጀት ናሙናዎች እንደሚከተለው ቀርበዋል፡፡ 
1.11.1. የተቋም የበላይ ኃላፊ ጽ/ቤት
ሀ) በአንድ የተቋም የበላይ ኃላፊ ስር አነስተኛ ቁጥር ያለው የሰው ኃይል ሲኖር የበላይ ኃላፊው ጽ/ቤት ሳጥን በነጠብጣብ መስመር ተከፍሎ በሚከተለው አግባብ ይደራጃል፡፡ዋና ሥራ አስፈጻሚ
 ጽ/ቤት



ለ) የተቋም የበላይ ኃላፊው በስሩ የተለያዩ ጉዳዮች ፈጻሚ ሙያተኞች ሲኖሩት የበላይ ኃላፊው ጽ/ቤት ሳጥን በሚከተለው አግባብ ይደራጃል፡፡ ዋና ሥራ አስፈጻሚ
 



የዋና ሥራ አስፈጻሚ ጽ/ቤት
 


ም/ዋና ሥራ አስፈጻሚ
 





1.11.2. የተጠሪ ሥራ ዘርፍ ብዛት ሁለት ሲሆን
ለአንድ የሥራ ዘርፍ ቀጥታ ተጠሪ የሆኑ የሥራ ዘርፎች ብዛት ሁለት ወይም ሙሉ ቁጥር ሲሆኑ ከዚህ በታች በተመለከተው ዓይነት የሥራ ዘርፎቹ ከኃላፊው ሳጥን ስር በስተግራና ቀኝ እኩል ርቀት ጠብቀው እንዲታዩ ይደረጋል፡፡
ም/ዋና ሥራ አስፈጻሚ



ሥራ አስፈጻሚ

ሥራ አስፈጻሚ
ር




1.11.3. የተጠሪ ሥራ ዘርፍ ብዛት ጎዶሎ ቁጥር ሲሆን
ለአንድ የሥራ ዘርፍ ቀጥታ ተጠሪ የሆኑ የሥራ ዘርፎች ብዛት ጎዶሎ ቁጥር ሲሆን ከዚህ በታች በተመለከተው ዓይነት ከሥራ ዘርፎቹ አንዱ መሀል ሆኖ ቀሪዎቹ ከኃላፊው ሳጥን ስር በስተግራና ቀኝ እኩል እኩል ብዛት ያላቸው የሥራ ዘርፎች  እንዲኖሩ ይደረጋል፡፡
ም/ዋና ሥራ አስፈጻሚ 


ሥራ አስፈጻሚ
ር

ሥራ አስፈጻሚ

ሥራ አስፈጻሚ
ር

ሥራ አስፈጻሚ
ር

ሥራ አስፈጻሚ
ር



1.11.4. ጎዶሎ ቁጥር ብዛት ስላላቸው የሥራ ዘርፎች አደረጃጀት ከላይ በተራ ቁጥር 3.11.3 የተገለጸው ቢኖርም፣ ከአንድ የሥራ ዘርፍ በቀጥታ ወደታች በመውረድ ሌላ ተጠሪ የሥራ ዘርፍ የሚኖር ከሆነ፣ መሀል ላይ እንዲቀመጥ ለተደረገው አንድ ሳጥን በስተቀኝ ወይም በስተግራ በኩል ቦታ ፈልጎ በማስቀመጥ ቀጥታ የተጠሪነት መስመሩ የአግድሞሽ መስመሩን ቀጥታ እንዲያቋርጥ ይደረጋል፡፡
ም/ዋና ሥራ አስፈጻሚ





ሥራ አስፈጻሚ
ር

ሥራ አስፈጻሚ

ሥራ አስፈጻሚ


ሥራ አስፈጻሚ
ር

ሥራ አስፈጻሚ
ር


ሥራ አስፈጻሚ
ር



1.11.5. ከአንድ በላይ የሆኑ የተመሳሳይ ሥራ ዘርፎች አደረጃጀት
አንድ ተቋም ሁለት ወይም በላይ የሆኑ አንድ ዓይነት የሥራ ዘርፎች፣ የሪጅን ወይም የቅርንጫፍ ጽ/ቤቶች ሱኖሩት ቦታን በቆጠበ ሁኔታ ቀጥሎ በተመለከተው አግባብ በድርብርብ ሳጥን በመዋቅሩ ላይ ይመለከታል፡፡ የሥራ ዘርፉ ቅርንጫፍ ከሆነ ከመዋቅሩ ግርጌ የሚደረግ ሲሆን፣ የመስመራዊ ወይም ድጋፍ ሰጭ የሥራ ዘርፍ ከሆነ አቻ ሥራ ዘርፎች ጋር ይመለከታል፡፡
ዋና ሥራ አስፈጻሚ
 ጽ/ቤት



ቅርንጫፍ ጽ/ቤቶች





1.11.6. የፖሊሲ አቅጣጫ ሰጭ ኮሚቴ ወይም የጉባኤ አቀራረጽ
አንድ ተቋም ኃላፊነቱን ለመወጣት የፖሊሲ አቅጣጫ ከጉባኤ የሚያገኝ ከሆነ እና የተቋሙ የበላይ ኃላፊ እና የሌሎች ተቋማት ኃላፊዎች በጉባኤው በአባልነት የሚሳተፉ ከሆነ ጉባኤው የዳይመንድ ቅርጽ ያለው ሆኖ ከተቋሙ የበላይ ኃላፊ ጽ/ቤት በላይ ይሆንና ከዚህ ቀጥሎ በተመለከተው ዓይነት ይደራጃል፡፡

የመማክርት     ጉባኤ

ጉ



ዋና ሥራ አስፈጻሚ
 




1.11.7. በተቋሙ የበላይ ኃላፊ ሰብሳቢነት የሚመራ የፖሊሲ ኮሚቴ
 	አንድ ተቋም የፓሊሲ መመሪያውን የሚያገኘው ከፖሊሲ ኮሚቴ ከሆነና ኮሚቴው የተቋሙ የበላይ ኃላፊ ሰብሳቢነት የሚመራ ሆኖ የሌሎች መሥሪያ ቤት ኃላፊዎች በኮሚቴው ውስጥ በአባልነት የሚካፈሉ ከሆነ የዳይመንድ ቅርጹ ከተቋሙ የበላይ ኃላፊ ሳጥን ወደ ጎን በሚወጣ ደረቅ መስመር እንዲያያዝ ይደረጋል፡፡    
የፖሊሲ     ኮሚቴ
ዋና ሥራ አስፈጻሚ
 




1.11.8. ውሳኔ የማይሰጥ /አማካሪ ኮሚቴ አቀራረጽ
የአንድ ተቋም የበላይ ኃላፊን የሚያማክር፣ የውሳኔ ሀሳብ ለተቋም የበላይ ኃላፊ የሚያቀርብ የሥራ አመራር ኮሚቴ ሲኖር በተቋማት ይደራጃል፡፡ ኮሚቴው በተቋሙ የበላይ ኃላፊ የሚመራ ሲሆን፣ እንደሁኔታው የተቋሙ ም/ዋና ሥራ አስፈጻሚዎች እና/ወይም ሥራ አስፈጻሚዎች በኮሚቴው በአባልነት ተካፋይ ይሆናሉ፡፡ የአደረጃጀቱ ስዕላዊ አገላለጽም ከተቋሙ የበላይ ኃላፊ ሳጥን ወደ ጐን በነጠብጣብ መስመር በሚገናኝ የእንቁላል  ቅርጽ ባለው ምስል ይወከላል፡፡
አማካሪ/የሥራ አመራር ኮሚቴ
ዋና ሥራ አስፈጻሚ
 




1.11.9. የዕዝ ሰንሰለት/ቀጥታ ተጠሪነት
አንድን የሥራ ዘርፍ ከሚወክል ሳጥን መሀል ተነስቶ ቁልቁል በሚወርድና ሁለት የሥራ ዘርፎችን የሚያገናኝ ደረቅ መስመር ወይም ቁልቁል ከሚወርደው መስመር ተነስቶ ወደ ጎን በመሄድ ከተጠሪው የሥራ ዘርፍ ሳጥን መሀል በሚዘረጋ ደረቅ መስመር የሥራ ዘርፎችን የሚያገናኝ ሲሆን፣ ቀጥታ ተጠሪነትን፣ የዕዝ ሰንሰለትን፣ ሥራን የመምራት፣ የማስተባበር ወዘተ… ኃላፊነትን ያመለክታል፡፡ 

ዋና ሥራ አስፈጻሚ



ሥራ አስፈጻሚ



ም/ዋና ሥራ አስፈጻሚ



1.11.10. የትብብር ግንኙነት 
አንድ የሥራ ዘርፍ ሙሉ የሥራ ነጻነት ያለው ሆኖ ከሌላ የሥራ ዘርፍ ጋር ያለው መዋቅራዊ ግንኙነት የትብብር ብቻ ከሆነ እንደሁኔታው የሥራ ዘርፍ ከሚወክል ሳጥን መሀል ተነስቶ ቁልቁል በሚወርድና ሁለት የሥራ ዘርፎችን የሚያገናኝ የተቆራረጠ ወይም ነጠብጣብ መስመር ወይም ቁልቁል ከሚወርደው መስመር ተነስቶ ወደ ጎን በመሄድ የትብብር ግንኙነት ካለው የሥራ ዘርፍ ሳጥን መሀል በሚዘረጋ የተቆራረጠ ወይም ነጠብጣብ መስመር የሥራ ዘርፎች እንዲገናኙ ይደረጋል፡፡ 
ዋና ሥራ አስፈጻሚ

ሥራ አስፈጻሚ

ሥራ አስፈጻሚ




1.11.11. የድርጅታዊ መዋቅር ስያሜና የተቀረጸበት ጊዜ 
            የማንኛውም ተቋም ድርጅታዊ መዋቅር ከተዘጋጀ በኋላ የተቋሙ ስም እና ድርጅታዊ መዋቅሩ የተዘጋጀበት ቀንና ዓ.ም ከመዋቅሩ በስተግራ ከላይ በኩል መስፈር አለበት፡፡
የ-------- ድርጅታዊ መዋቅር
ወር እና  ዓ.ም

	ብቃትንና ወጤትን መሠረት ያደረገ የሥራ ዝርዝር መግለጫ ቅጽ

	I. አጠቃላይ መግለጫ

	የመስሪያ ቤቱ ስም
	የሥራ መደቡ መጠሪያ
	የሥራ ፈርጅ
	የሥራ ዘርፍ/የሥራ ክፍል

	
	
	
	

	

	የቅርብ ኃላፊ የሥራ መደብ 
/ተጠሪነት
	በሲቪል ሰርቪስ ኮሚሽን/ቢሮ ብቻ የሚሞላ

	
	የሥራው ደረጃ
	የሥራው ኮድ

	
	
	

	

	መስሪያ ቤቱ የሚገኝበት ቦታ
	
	

	
	
	

	II. የሥራ መደቡ ዋና ዓላማ፣ከሥራ መደቡ የሚጠበቁ ውጤቶችና ተግባራት

	2.1. የሥራ መደቡ ዓላማ፡-
2.2.ከሥራ መደቡ የሚጠበቁ ውጤቶችና ተግባራት
ውጤት 1፡- 
ውጤት 2፡- 
2.3 ሥራው የሚፈልገው  ብቃት
ሀ/ ቴክኒካል ብቃቶች                            ለ/ ባህርያዊ ብቃቶች

III. የሥራው ባህሪ መግለጫዎች
3.1 የሥራ ውስብስብነት፣
· 
3.2 ራስንችሎመስራት
3.2.1 ሥራው የሚከናወንበት አግባብ፣
· 
3.2.2. ሥራው የሚጠይቀው የክትትልና ድጋፍ ደረጃ፣
· 
3.3 ተጠያቂነት
3.3.1 ተጠያቂነት ለሥራ ውጤት /Responsibility for Impact/፣
· 
3.3.2 ተጠያቂነትለሚስጥራዊመረጃ፣
· 
3.4 ፈጠራ፣
· 
3.5. የሥራ ግንኙነት /Work Communication/ ፣
3.5.1 የግንኙነትደረጃ፣
· 
3.5.2 የግንኙነቱ ዓላማ፣
· 
3.5.3 የግንኙነቱ ድግግሞሽ፣
· 
3.6 ኃላፊነት
3.6.1 ኃላፊነት ለሰው ሀብት
3.6.1.1 በኃላፊነት የሚመራቸው ሠራተኞች ብዛት፣
·  
3.6.1.2 የኃላፊነት ዓይነትና ደረጃ፣
· 
3.6.2  ኃላፊነት ለንዋይ፣
· 
3.6.3 ኃላፊነት ለንብረት፣
·   
3.7. ጥረት
3.7.1  የአዕምሮ ጥረት፣
· 
3.7.2. ስነ-ልቦናዊ ጥረት ፣
· 
3.7.3 የዕይታ ጥረት፣
· 
3.7.4 የአካል ጥረት፣
· 
3.8. የሥራ ሁኔታ
3.8.1. ሥጋትና አደጋ፣
· 
3.8.2. የሥራ አካባቢ ሁኔታ፣ 
· 

	3.9. እውቀትና ክህሎት፣

	

	የትምህርት ደረጃ
	የትምህርት ዓይነት

	
	

	3.9.2 ሥራውን ለመጀመር የሚያስፈልግ የሥራ ልምድ

	የሥራ ልምዱ ለማግኘት የሚጠይቀው ጊዜ

	ልምዱ የሚገኝበት የሥራ ዓይነት 


	
	

	

	የሥራ ትንተና ባለሙያ ስም 
	ፊርማ
	ቀን

	
	
	

	

	የሥራ ዝርዝሩን ያጸደቀው የኃላፊው ሥም
	የሥራ መደቡ መጠሪያ
	ፊርማ
	ቀን

